title: HMS Pakenham (G06)

text: "HMS Pakenham" suojasi 16. marraskuuta Port Saidista "HMS Eyryaluksen", "HMS Javelinin", "HMS Jerviksen", "HMS Kelvinin", "HMS Nubianin", "HMS Paladinin" ja "HMS Petardin" kanssa operaatio Stoneage/M39:n saattuetta MH13. Alus erkani seuraavana päivänä saattueesta palaten Aleksandriaan. Alus suojasi 18. marraskuuta samojen hävittäjien kanssa risteilijöitä "HMS Arethusa", "HMS Cleopatra", "HMS Dido" ja "HMS Orion", jotka suojasivat Maltalle matkannutta saattuetta MW13. Osasto joutui seuraavana päivänä Dernan edustalla ilmahyökkäykseen, jolloin "HMS Arethusaan" osui torpedo. Alus erkani 19. marraskuuta saattueesta osaston mukana palaten Aleksandriaan.


title: HMS Pakenham (G06)

text: Alus täydensi 2. joulukuuta "HMS Orionin", "HMS Petardin" ja Kreikan laivaston "Vasilissa Olgan" kanssa operaatio Portcullis/MH1:n saattueen MW14 suojaa, kun lähisuojana oli seitsemän Hunt-luokan saattuehävittäjää. 4. joulukuuta Kreetan lähistöllä saattueen suojaosastoon liittyi Maltalta saapunut Force K. Alus jäi seuraavana päivänä saattueesta vapauduttuaan Maltalle.


title: HMS Pakenham (G06)

text: Alus suojasi 7. joulukuuta Maltalta Egyptiin "HMS Orionin", "HMS HMS Petardin", "HMS Aldenhamin", "HMS Belvoirin", "HMS Croomen", "HMS Dulvertonin", "HMS Exmoorin", "HMS Hursleyn", "HMS Tetcottin" ja Kreikan laivaston "Pindosin" kanssa operaatio ME:n saattueen ME11. Saattue joutui seuraavana päivänä kaksi vuorokautta kestäneisiin ilmahyökkäyksiin. Alus erkani 11. joulukuuta saattueesta saavuttuaan Port Saidiin, minkä jälkeen se aloitti matkansa Aleksandriaan huollettavaksi.


title: HMS Pakenham (G06)

text: "HMS Pakenham" vapautui telakalta tammikuussa 1943 ja se suojasi 13. tammikuuta saattueen ME13 Port Saidiin. Seuraavana päivänä alus sekä kuninkaallisten ilmavoimien 39. laivueen Bristol Beaufort avustivat "HMS Hursleytä" Italian laivaston sukellusveneen "Narvallon" () upottamisessa. Sukellusveneen kyydissä olleista yhdestätoista vangitusta englantilaisesta upseerista pelastui vain kolme. "HMS Pakenham" erkani upotuksen jälkeen saattueesta palaten Maltalle.


title: HMS Pakenham (G06)

text: Alus partioi 15. tammikuuta "HMS Javelinin" kanssa Lampedusan eteläpuolella italialaisen "SS Agosto Bertanin" (8328 grt). Seuraavana päivänä alus partioi "HMS Javelinin" kanssa Pohjois-Afrikan rannikolla, jolloin alukset upottivat Tripolista Sfaxiin matkalla olleen Italian laivaston apualuksen "Tanaron". Seuraavana päivänä alukset palasivat partiomatkaltaan Maltalle. Alus partioi 18. tammikuuta "HMS Nubianin" ja "Vasilissa Olgan" kanssa, jolloin osasto upotti 19. tammikuuta Italian laivaston kuljetusaluksen "Strombolin".


title: HMS Pakenham (G06)

text: "HMS Pakenham" suojasi 4. helmikuuta Punaisella merellä "HMS Petardin", "HMS Isiksen", "HMS Heron", "HMS Derwentin" ja "Vasilissa Olgan" kanssa operaatio Pamphletissa Australiaan matkannutta joukkojenkuljetussaattuetta. Operaatiosta vapauduttuaan alus palasi 8. helmikuuta Aleksandriaan, mistä se jatkoi matkaansa Maltalle.


title: HMS Pakenham (G06)

text: Alus suojasi 8. maaliskuuta "HMS Abdielia", joka oli laskenut miinoja Sisilian kapeikkoon. Matkan aikana se upotti "HMS Paladinin" kanssa Pantellarian edustalla kuljetuslautan. Seuraavana päivänä alus palasi Maltalle. Alus täydensi 15. maaliskuuta "HMS Petardin" ja "Vasilissa Olgan" kanssa operaatio Pokerin saattueen MW23 suojana olleita "HMS Hurworthia", "HMS Croomea" ja Kreikan laivaston "Kanarista". Seuraavana päivänä hävittäjä suojan poistuttua saattue joutui ilmahyökkäykseen.


title: HMS Pakenham (G06)

text: Alus hyökkäsi 16. huhtikuuta Marsalan lounaispuolella "HMS Paladinin" kanssa Italian laivaston torpedoveneiden "Tifonen", "Climenen", "Cignon" ja "Cassiopeian" suojaamaan akselivaltojen saattueen kimppuun. Hyökkäyksen aikana upotettiin kaksi torpedovenettä, mutta muut alukset pääsivät pakoon. "HMS Pakenhamiin" osui neljä kranaattia, jolloin sen konehuoneeseen virtasi vettä. "HMS Paladin" otti liikuntakyvyttömän sisaraluksensa hinaukseen, mutta operaatio peruutettiin ilmahyökkäysuhan vuoksi. Miehistö siirrettiin "HMS Paladiniin", joka sen jälkeen upotti Cape Granitolan itäpuolella vaurioituneen aluksen torpedolla.


title: HMS Panther (G41)

text: HMS Panther (viirinumero G41) oli Britannian Kuninkaallisen laivaston P-luokan hävittäjä toisessa maailmansodassa.


title: HMS Panther (G41)

text: Alus tilattiin lokakuussa 1939 Fairfield Shipbuilding and Engineering Companyltä Govanista osana toista hätälaivuetta (). Sen köli laskettiin 15. heinäkuuta 1940 ja alus laskettiin vesille 28. toukokuuta 1941. Alus valmistui 12. joulukuuta 1941, jolloin sen tilaukseen perustuneet valmistuskustannukset olivat 404046 puntaa ilman Amiraliteetin toimittamia ase- ja viestijärjestelmiä.


title: HMS Panther (G41)

text: Alus oli 9. lokakuuta 1943 häiritsemässä Kalymnosin edustan meriliikennettä, kun se joutui Saksan ilmavoimien syöksypommittajien maaliksi Scarpanton salmen eteläpuolella. Alukseen osui kaksi pommia ja neljä pommia räjähti aluksen lähistöllä. Katkettuaan kahtia alus upposi nopeasti vieden mukanaan 33 miehistönjäsentä.


title: HMS Pathfinder (G10)

text: HMS Pathfinder (viirinumero G10) oli Britannian Kuninkaallisen laivaston P-luokan hävittäjä toisessa maailmansodassa.


title: HMS Pathfinder (G10)

text: Alus tilattiin 2. lokakuuta 1939 Hawthorn Leslie and Companyltä Newcastlesta nimellä "HMS Onslaught" osana toista hätälaivuetta (). Alus nimettiin uudelleen "HMS Pathfinderiksi" tilattaessa P-luokan aluksia. Sen köli laskettiin 5. maaliskuuta 1940 ja alus laskettiin vesille 10. huhtikuuta 1941. Alus valmistui 13. huhtikuuta 1942, jolloin sen tarjoukseen perustuneet valmistuskustannukset olivat 410905 puntaa ilman Amiraliteetin toimittamia ase- ja viestijärjestelmiä.


title: HMS Pathfinder (G10)

text: Alus joutui 11. helmikuuta 1945 ilmahyökkäykseen Akayabin eteläpuolella Pakseik Taungaw -joen suulla, jolloin se kärsi pahoja vaurioita lähelle osuneista pommeista muun muassa vasen moottori vaurioitui ja sen runko vaurioitui. Seuraavana päivänä tilapäiskorjausten valmistuttua alus lähti toisen moottorinsa voimin Ramree-saarelle, jossa korjauksia jatkettiin. Alus lähti 25. helmikuuta Colomboon vieraillen 27. helmikuuta Trincomaleessa. Se saapui 1 maaliskuuta Colomboon, jossa se siirrettiin telakalle.


title: HMS Pathfinder (G10)

text: Alus palasi telakalta 25. maaliskuuta ja se valmistautui jatkamaan matkaansa Britteinsaarille. Alus oli telakalla määritelty korjauskelvottomaksi ja se oli määrätty siirrettäväksi reserviin. Alus lähti 13. huhtikuuta Bombayhin, josta se jatkoi matkaansa 17. huhtikuuta Punaisenmeren ja Suezin kanavan kautta Britteinsaarille. Alus kärsi 26. huhtikuuta myrskyvaurioita ylittäessään Punaistamerta ja se joutui pysähtymään korjausten tekemiseksi. Alus saapui 11. kesäkuuta Dartmouthiin ja 16. kesäkuuta Plymouthiin, jossa se poistettiin palveluksesta.


title: HMS Pathfinder (G10)

text: Alus hinattiin heinäkuussa Dartmouthiin, jossa se ankkuroitiin reservialuksena. Alus valittiin marraskuussa 1946 pommitusmaaliksi ja se muutettiin tehtävään Portsmouthissa. Alus oli koeajoissa 1947-1948 ja se sijoitettiin niiden päätyttyä poistolistalle. Alus myytiin BISCOlle. Alus hinattiin Milford Haveniin, jonne se saapui 17. marraskuuta Howellsille romutettavaksi.


title: HMS Penn (G77)

text: HMS Penn (viirinumero G77) oli Britannian Kuninkaallisen laivaston P-luokan hävittäjä toisessa maailmansodassa.


title: HMS Penn (G77)

text: Alus tilattiin lokakuussa 1939 Vickers Armstrongilta Barrow-in-Furnessista osana toista hätälaivuetta (). Sen köli laskettiin vielä saman vuoden lopulla 26. joulukuuta ja alus laskettiin vesille 12. helmikuuta 1941. Alus valmistui 10. helmikuuta 1942, jolloin sen tarjoukseen perustunut hinta oli 408200 puntaa ilman Amiraliteetin toimittamia ase- ja viestijärjestelmiä.


title: HMS Penn (G77)

text: Alus sijoitettiin poistolistalle ja se myytiin vuoden 1949 lopulla The West of Scotland Shipbreaking Companylle romutettavaksi. Alus saapui Trooniin Ayrshireen romutettavaksi 31. tammikuuta 1950.


title: HMS Petard (G56)

text: HMS Petard (viirinumero G56) oli Britannian Kuninkaallisen laivaston P-luokan hävittäjä toisessa maailmansodassa.


title: HMS Petard (G56)

text: Alus tilattiin 2. lokakuuta 1939 Vickers Armstrongilta Barrow-in-Furnessista osana toisen hätälaivuetta () nimellä "HMS Persistent". Sen köli laskettiin vielä saman vuoden lopulla 26. joulukuuta ja alus laskettiin vesille 27. maaliskuuta 1941 nimellä "HMS Petard". Alus valmistui 15. kesäkuuta 1942, jolloin sen tarjoukseen perustuva hinta oli 408200 puntaa ilman Amiraliteetin toimittamia ase- ja viestijärjestelmiä.


title: HMS Petard (G56)

text: Alus muutettiin 1953 alkaen tyypin 16 sukellusveneentorjuntafregatiksi Swan Hunterilla Belfastissa, mistä se palasi 1955. Alus makasi ankkurissa Devonportissa aina syyskuuhun 1960, jolloin se korvasi "HMS Ulysseksen". Alus oli huollettavana Chathamin telakalla huhtikuusta 1961 aina kesäkuuhun 1962, jolloin se palautettiin reserviin. Alus sijoitettiin 1966 poistolistalle ja se myytiin 18. toukokuuta BISCOlle. Alus saapui 2. kesäkuuta McLellanille Bo'nessiin romutettavaksi.


title: Louis D. Lighton

text: Louis Duryea Lighton (1895 Omaha, Nebraska, Yhdysvallat –1963 Palma de Mallorca, Espanja) oli yhdysvaltalainen elokuvakäsikirjoittaja ja -tuottaja. Hän aloitti käsikirjoittajana 1920 ja seuraavan seitsemän vuoden aikana hän teki käsikirjoituksen 35 elokuvaan, joiden joukossa on muun muassa vuonna 1927 valmistunut "Siivet". Tuottajaksi Lighton siirtyi 1928. Hänen tuottamiaan elokuvia ovat muun muassa parhaan elokuvan Oscar-palkinnon saajaksi ehdolla olleet "Bengalin sankarit" (1935), "Meren urhoja" (1937) ja "Nykypäivän sankarit" (1938).


title: Siaka Stevens

text: Siaka Probyn Stevens (24. elokuuta 1905 – 29. toukokuuta 1988) oli sierraleonelainen poliitikko. Hän toimi maansa pääministerinä 1967–1971 ja presidenttinä 1971–1985.


title: Siaka Stevens

text: Stevens toimi ammattiyhdistyksessä ja tuli tunnetuksi jo siirtomaa-aikana. Maansa itsenäistymisen jälkeen hän jäi aluksi oppositioon perustamansa puolueen APC:n (All People’s Congress) kanssa. Puolue voitti vuoden 1967 vaalit, ja Stevensistä tuli pääministeri. Pian sen jälkeen armeija kuitenkin kaappasi vallan. Siviilihallinnon myötä Stevens palasi valtaan seuraavana vuonna. Hän selvisi myös kahdesta muusta sotilasvallankaappauksesta. Vuonna 1978 APC:stä tuli ainoa sallittu puolue. Vuonna 1985 Stevens luopui vallasta vapaaehtoisesti, mikä oli harvinaista sen ajan afrikkalaisille valtionpäämiehille.


title: Viekšniai

text: Viekšniai (samogiitiksiksi: "Vėikšnē") on Liettuan luoteisosassa, Telšiain läänissä sijaitseva kaupunki. Se on osa Mažeikiain kunnallispiiriä. Vuonna 2010 kaupungin väkiluku oli 2 184 asukasta. Mažeikiai sijaitsee 17 kilometriä kaakkoon Viekšniaista.


title: Joseph Saidu Momoh

text: Joseph Saidu Momoh (26. tammikuuta 1937 – 3. elokuuta 2003) oli sierraleonelainen poliitikko. Hän toimi maansa presidenttinä vuosina 1985–1992.


title: Joseph Saidu Momoh

text: Ennen valtaannousuaan hän oli sotilasuralla ja nousi kenraalimajuriksi ja asevoimien ylipäälliköksi. Hänet valittiin presidentiksi vuonna 1985 vaaleissa, joissa hän oli ainoa ehdokas, ja syrjäytettiin sotilaskaappauksella 1992. Kaappauksen laukaisi tyytymättömyys siihen, miten Momoh hoiti edellisenä vuonna alkanutta sisällissotaa.


title: Fritzi Burger

text: Friederike "Fritzi" Nishikawa (o.s. Burger, 6. kesäkuuta 1910 Wien – 16. helmikuuta 1999 Portland, Yhdysvallat) oli itävaltalainen taitoluistelija, olympia- ja MM-mitalisti sekä Euroopan mestari.


title: Fritzi Burger

text: Burger voitti urallaan olympiahopeaa Sankt Moritzin vuoden 1928 ja Lake Placidin vuoden 1932 talviolympialaisissa. Lisäksi hän voitti neljä MM- ja neljä EM-mitalia. Yleensä Burgerin mestaruudet esti samoilla areenoilla kilpaillut norjalainen Sonja Henie, jota Burgerin ei urallaan koskaan onnistunut voittaa. Ainoan arvokisojen kultamitalinsa, ensimmäisistä järjestetyistä EM-kilpailuista vuonna 1930, Burger voitti ennen maannaistaan Ilse Hornungia. Henie ei kyseiseen kilpailuun osallistunut. Itävallan-mestaruuskilpailuissa Burger voitti maansa mestaruuden vuosina 1928, 1929, 1910 ja 1931, oli hopella vuonna 1932 sekä pronssilla vuosina 1927 ja 1934.


title: Fritzi Burger

text: Vuonna 1935 Burger meni naimisiin Shinkichi Nishikawan, helmipohatta Kōkichi Mikimoton lapsenlapsen kanssa.


title: Autoreseptori

text: Autoreseptori on presynaptinen reseptori, joka säätelee sitä stimuloivan välittäjäaineen vapautumista hermosolusta synapsirakoon. Autoreseptorit toimivat negatiivisena palautejärjestelmänä estäen solua erittämästä lisää välittäjäainetta synapsiin.


title: Autoreseptori

text: Mikäli autoreseptoria aktivoidaan voimakkaalla agonistilla, solu pyrkii vähentämään välittäjäaineen vapauttamista synapsiin. Mikäli autoreseptori suljetaan antagonistilla, pyrkii solu lisäämään välittäjäaineen vapautumista synapsiin.


title: Autoreseptori

text: Välittäjäaineiden määriä voidaan lisätä myös estämällä välittäjäaineen takaisinotto synapsista soluun, sekä vähentämällä välittäjäaineiden hajoamista MAO-estäjillä.


title: Autoreseptori

text: Hermosolujen välittäjäaineiden tasapainon ja määrien lisääminen tai vähentäminen soluissa ja synapseissa voi helposti aiheuttaa vahinkoa, koska joidenkin välittäjäaineiden (serotoniini, dopamiini) liian suuret määrät voivat olla soluille vahingollisia tai jopa tappavia.


title: Žagarė

text: Žagarė on Liettuan pohjoisosassa, Šiauliain läänissä ja lähellä Latvian rajaa sijaitseva kaupunki. Se on osa Joniškisin kunnallispiiriä. Vuonna 2010 kaupungin väkiluku oli 2 065 asukasta.


title: Arttu Ahonen

text: Arttu Ahonen (s. 12. tammikuuta 1983) on suomalainen salibandyn pelaaja. Laitahyökkääjä pelaava Ahonen edustaa Salibandyliigassa pelaavaa Trackersia.


title: Arttu Ahonen

text: Ennen Trackersiin siirtymistä Ahonen pelasi muun muassa I-divisioonaa RSS Laakassa ja myöhemmin III-divisioonaa Hämeenlinnan Härmässä ja II-divisioonaa SC Urbansissa.


title: Tom Martin

text: Tom Martin (s. 11. toukokuuta 1964 Victoria, Brittiläinen Kolumbia, Kanada) on entinen kanadalainen jääkiekkoilija. Winnipeg Jets varasi hänet vuonna 1982 numerolla 74. Hän pelasi NHL:ssä yhteensä 92 ottelua, joissa hän edusti Jetsin lisäksi Hartford Whalersia ja Minnesota North Starsia. Martinin on tehnyt tunnetuksi pelaajakauppa, jossa Seattle Breakers myi hänet vuonna 1983 Victoria Cougarsiin vaihdossa linja-autoon.


title: Nunnan tarina

text: Nunnan tarina ("The Nun’s Story") on Fred Zinnemannin ohjaama yhdysvaltalainen draamaelokuva vuodelta 1959. Elokuva pohjautuu Kathryn Hulmen samannimiseen romaaniin. Elokuvassa Audrey Hepburn näyttelee sisar Lukea, joka lähetetään sairaanhoitajaksi Belgian Kongoon.


title: Nunnan tarina

text: "Nunnan tarina" oli Oscar-ehdokkaana kahdeksassa eri kategoriassa, mutta jäi ilman palkintoja.


title: Nunnan tarina

text: "The New York Timesin" kriitikot valitsivat "Nunnan tarinan" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Iiro Nurminen

text: Iiro Nurminen (s. 8. marraskuuta 1990) on suomalainen salibandyn pelaaja. Hyökkääjänä pelaava Nurminen edustaa Salibandyliigassa pelaavaa Steelersiä.


title: Iiro Nurminen

text: Nurminen on edustanut junioritasolla RuRua ja Trackersia.


title: Robert Hinde

text: Robert Aubrey Hinde (26. lokakuuta 1923 Norwich – 23. joulukuuta 2016) oli englantilainen eläintieteilijä.


title: Robert Hinde

text: Hinde opiskeli eläintiedettä St John’s Collegessa Cambridgessa ja Balliol Collegessa Oxfordissa. Hän toimi St John’s Collegen rehtorina vuosina 1989–1994 ja oli Cambridgen yliopiston eläintieteen emeritusprofessori.


title: Robert Hinde

text: Hinde oli Britannian Pugwash-liikkeen johtaja ja on Britannian Humanistiliiton (British Humanist Association) huomattava tukija.


title: Robert Hinde

text: Uransa alkuaikoina Hinde tutki lintujen käyttäytymisominaisuuksia, mutta ryhtyi myöhemmin tutkimaan kädellisiä, etenkin reesusapinoita. Sitten hän tutki useita vuosia neljävuotiaiden ihmislasten ja äitien suhteita, ja lasten käyttäytymistä esikoulussa. Jäätyään eläkkeelle Hinde tutki sodankäynnin ja uskontojen olemusta biologian ja psykologian näkökulmista.


title: Toyota Hilux

text: Toyota Hilux on Toyotan lava-automalli. Hilux on ollut Toyotan mallistossa vuodesta 1968 lähtien. Auton viimeisin, kahdeksas sukupolvi esiteltiin vuonna 2015. Moottorivaihtoehtoina on 2,5 ja 3 litraiset D-4D dieselmoottorit ja korimalleina on Extra Cab ja Double Cab. Lava lyhenee ohjaamon pidentyessä, auton kokonaispituuden ollessa 5260mm. Kaikki suomessa myytävät Hiluxit ovat nelivetoisia. Vuoden 2005 jälkeen Hiluxia ei ole enää valmistettu Japanissa, ja Suomeen myytävät mallit valmistetaan Etelä-Afrikassa (Double Cab) tai Thaimaassa (Extra Cab).


title: Toyota Hilux

text: Hiluxin tuotanto alkoi maaliskuussa 1968 RN10-mallilla. Se oli lyhytakselivälinen ja bensiinimoottori oli 1,5-litrainen, joka tuotti 57kW (77HP); tämä mahdollisti luvatun 130km/h huippunopeuden. Helmikuussa 1971 moottori päivitettiin 1,6-litraiseksi. Huhtikuussa 1969 esiteltiin pitkäakselivälinen malli. Vaihteisto oli 4-vaihteinen manuaali.


title: Toyota Hilux

text: Autossa oli edessä kolmiotukivarret ja kierrejouset, takana jäykkä akseli ja lehtijouset.


title: Toyota Hilux

text: Toukokuussa 1972 esiteltiin seuraavan sukupolven Hilux. Lyhyt malli RN20 ja pitkä, 225cm lavalla oleva RN25. Moottorivaihtoehdot olivat 1,6 litrainen 61kW (83hp) ja 2,0 litrainen 78 kW (105hp). Vaihteistona oli 4 vaihteinen manuaali joko lattia- tai rattivaihteella. Pohjoisamerikassa valikoimaan kuului myös 3 vaihteinen automaatti ja 2,2 litrainen moottori.


title: Toyota Hilux

text: Uudelleensuunniteltu Hilux esiteltiin vuonna 1978 ja nelivetomalli vuonna 1979. Nelivetomallissa käytettiin samoja osia kuin isommassa Toyota Landcruiserissa ja neliveto oli saatavilla vain tehokkaampien 18R (2,0l), 20R (2,2l), 22R (2,4l) ja L (2,2l) Dieselmoottorin kanssa. Dieselmoottori tuli valikoimaan jo vuonna 1979 mutta sitä myytiin aluksi vain takavetoisiin malleihin, vasta vuonna 1983 se oli saatavilla nelivetoisiin. Vaihteistona oli 4- tai 5-vaihteinen manuaali tai 3-vaihteinen automaatti.


title: Toyota Hilux

text:
Vuonna 1983 uuden korimallin myötä valikoimaan tuli Xtracab, kahdella penkkirivillä varustettu pitkä ohjaamo. Vuonna 1984 esiteltiin Elektroninen polttoaineen ruiskutus moottorissa 22R-E. Kaksi uutta dieseliä tuli valikoimaan myös, 2,4 litraiset vapaastihengittävä ja ahdettu. Pohjoisamerikan markkinoilta dieselit kuitenkin vedettiin pois vuonna 1986 asiakkaiden halutessa tehokkaampia moottoreita ja bensan alhaisen hinnan takia. 1987 valikoimaan tuli ahdettu 22R-TE, kenties sen takia, että Nissanilla oli myynnissä V6 moottorinen avolava-auto.
Kiinteä etuakseli vaihtui erillisjousitukseen nelivetomallissa 1986 ja valinnaisvarusteina sai automaattiset napalukot eteen ja elektronisen jakolaatikon. V6 moottori tuli valikoimaan 1988. Ensimmäiset Toyota 4Runner:it perustuivat tämän sukupolven Hiluxeihin.


title: Toyota Hilux

text: Uusi malli esiteltiin 1988, mutta neljännen sukupolven Hiluxia valmistettiin vuoteen 1997 asti Etelä-Afrikassa.


title: Toyota Hilux

text:
Moottorit:
Vuonna 1988 esitelty viidennen sukupolven Hilux tarjosi entistä pidemmän akselivälin, 2840mm pitkälavaisissa malleissa ja 2605mm tavallisissa. Auton V6 Xtracab SR5 voitti Motor Trend lehden vuoden auto palkinnon 1988. Xtracab-mallissa oli nyt enemmän tilaa etupenkkien takana kuin aiemmissa malleissa. Tämän ansiosta etupenkkien taakse saattoi asentaa taitettavat lisäistuimet. Hiluxin ulkonäköä kohennettiin hieman vuonna 1991 uudella etumaskilla ja keulan Toyota-merkillä.
Vuonna 1995 Toyota Hiluxin vienti ja valmistus yhdysvalloissa loppui ja se korvattiin Toyota Tacomalla. Euroopassa mallia valmistettiin vuoteen 1997 asti.


title: Toyota Hilux

text: Moottorivaihtoehdot:


title: Seututie 518

text:
Seututie 518 eli Ahvenisentie johtaa Joensuun kaupunkiin kuuluvasta Enon kirkonkylästä Lieksaan. Nykyinen tienlinjaus valmistui 1962 . Tie alkaa Kantatie 73:ltä ja päättyy samalle tielle Kelvässä; se on toinen tievaihtoehto Enon ja Lieksan välillä. Kantatie 73 kulkee Uimaharjun kautta.
Tie risteää seututiehen 515 (Romppala-Ahvenisentie) Ahvenisen kylässä. Ahvenisen sillan kohdalla se ylittää Pielisestä alkavan ja Pielisjokeen jatkuvan Pielisen reitin. Joensuu–Kontiomäki-radan tie ylittää Kelvässä.


title: Seututie 518

text: Tien läheisyydessä on Vornan museotie Kelvän kohdalla. Myös Törnin–Männistön asekätkö on seututie 518:n varrella.


title: Naamioväijy

text: Naamioväijy ("Pitangus sulphuratus") on Pohjois-, Keski- ja Etelä-Amerikassa tavattava tyranneihin kuuluva varpuslintu.


title: Naamioväijy

text: Naamioväijy on melko suurikokoinen varpuslintu ja voi kasvaa 21–26 cm pitkäksi. Selästään ja siivistään laji on väriltään ruskea. Pää on musta lukuun ottamatta leveää valkoista silmäkulmajuovaa ja päälaen keltaista laikkua. Linnun kurkku on valkoinen. Vatsastaan naamioväijy on kirkkaan keltainen. Ulkonäöltään naamioväijy muistuttaa pikkunaamioväijyä ("Pitangus lictor"), joka on kuitenkin huomattavasti pienempi ja jonka nokka on pitempi kuin naamiöväijyllä. Koiraat ja naaraat muistuttavat toisiaan ulkonäöltään.


title: Naamioväijy

text: Naamioväijyä tavataan alueelta, joka ulottuu Yhdysvalloista Texasin ja Louisianan osavaltioista etelään Keski-Amerikan läpi Etelä-Amerikkaan aina Argentiinaan saakka. Laji on myös siirretty Bermudan saarelle. Linnun elinympäristöä ovat vesialueiden läheisyydessä sijaitsevat pensaikot, avoimet metsiköt, puistot ja puutarhat. Trooppisilla seuduilla se välttelee tiheitä metsiä ja elää mieluummin avoimemmilla alueilla.


title: Naamioväijy

text: Naamioväijy on äänekäs ja aggressiivinen lintu. Se on opportunistinen ruokailija ja sille kelpaavat hyönteiset, kalat, liskot, sammakot, lintujen poikaset, koiranruoka sekä hedelmät ja marjat, erityisesti banaanit.


title: Naamioväijy

text: Yhdysvalloissa lajin pesimäkausi alkaa huhtikuun loppupuolella ja Etelä-Amerikassa se kestää helmikuusta toukokuulle. Laji pesii jokien ja suoalueiden läheisyydessä. Suurikokoinen pesä rakennetaan puuhun heinistä, sammalista ja muista kasvikuiduista. Naaras munii kahdesta viiteen kermanvalkeaa munaa, joissa on muutamia punaruskeita pilkkuja. Sekä koiras- että naarasnaamioväijyt ruokkivat kuoriutuneita poikasia.


title: Venäjän federaation ilmaliikennevirasto

text: Venäjän federaation ilmaliikennevirasto () eli Rosaviatsija (Росавиация) on Venäjän siviili-ilmailua ja -teollisuutta valvova kansallinen ilmailuviranomainen.


title: MM-rallikausi 1984

text: MM-rallikausi 1984 oli järjestyksessään rallin maailmanmestaruussarjan 12. kausi. Kausi sisälti samat osakilpailut kuin edelliskautena. Audin Stig Blomqvist oli mestari, lyöden hallitsevan maailmanmestarin ja tallikaverinsa Hannu Mikkolan. Audi voitti myös valmistajien mestaruuden jättäen taakseen toiseksi tulleen Lancian sekä tällä kaudella debytoineen Peugeotin.


title: MM-rallikausi 1984

text: Saksalainen Audi Sport kokosi kaudelle neljä parasta kuljettajaa, kun hallitseva mestari Hannu Mikkola ja ruotsalainen Stig Blomqvist jäivät Audille ja myös kaksinkertainen maailman mestari Walter Röhrl kaapattiin takaisin Lancialta. Lancia piti Markku Alénin ykköskuljettajaan tallikavereinaan Miki Biasion sekä Attilio Bettega. Lancian päällikkö Cesare Fiorio palkkasi Henri Toivosen Porschelta ajamaan muutaman kilpailun.


title: MM-rallikausi 1984

text: Blomqvist osoittautui paikkansa arvoiseksi voitettuaan viisi kauden osakilpailusta ja hän Hannu Mikkolan kanssa dominoivat koko kautta. Audi vakiinnutti nopeasti paikkansa valmistajien piikkipaikalla voitettuaan kuusi kahdeksasta ensimmäisestä osakilpailusta. Mikkola joutui nöyrtymään toiseen sijaan, vaikka hän ajoikin hyvän kauden ja sijoittui palkintopallille kahdeksan kertaa. Markku Alén ei kyennyt vastaamaan Audin vauhtiin ja otti vain yhden voiton Lancia Rally 037:llä.


title: MM-rallikausi 1984

text: Loppukaudesta Ari Vatanen palasi rallimaailmaan Peugeot 205:n ratissa ja voittikin kolme neljästä viimeisestä kilpailusta sijoittuen lopulta neljänneksi loppupisteissä. Jean Todtin johtaman Peogeotin rallitiimi osoitti loppukauden otteillaan, että siitä voisi olla Audin syrjäyttäjäksi.


title: MM-rallikausi 1984

text: Kuten edellisinä kausina, kaikki 12 osakilpailua laskettiin mukaan kuljettajien mestaruustaistoon, kun taas valmistajien mestaruussarjaan laskettiin mukaan 10 osakilpailua, jättäen pois Ruotsin rallin sekä Norsunluurannikon rallin.


title: Cris Cyborg

text: Cristiane Justino Venâncio (s. 9. heinäkuuta 1985) on brasilialainen vapaaottelija. Hän on otellut UFC:ssä vuodesta 2016 lähtien ja on höyhensarjan mestari heinäkuusta 2017 lähtien. Hän on entinen Strikeforcen naisten höyhensarjan mestari. Hän voitti tittelin 15. elokuuta 2009 voittamalla ensimmäisessä erässä teknisellä tyrmäyksellä siihen asti voittamattoman Gina Caranon. Justino asuu San Diegossa, jossa hän harjoittelee ja opettaa The Arena -nimisellä vapaaottelusalilla.


title: Cris Cyborg

text: Cristiane oli Brasiliassa kansallisen tason käsipalloilija ennen siirtymistään kamppailulajien pariin.


title: Cris Cyborg

text: Santoksen otteli ensimmäisen kerran Yhdysvalloissa 26. heinäkuuta 2008. Ottelussa hän kohtasi Shayna Baszlerin. Hän voitti ottelun teknisellä tyrmäyksellä toisessa erässä.


title: Cris Cyborg

text: Santos kohtasi mestaruusottelussa haastajana Gina Caranon 15. elokuuta 2009 ja voitti ottelun teknisellä tyrmäyksellä tuomarin keskeyttäessä ottelun ajassa 4:59, sekuntia ennen viisiminuuttisen ensimmäisen erän päättymistä.


title: Cris Cyborg

text: Santos on Caranon ottelun jälkeen otellut kolmasti, voittaen kaikki ottelut teknisellä tyrmäyksellä. Hän puolusti ensin titteliään Marloes Coenenia vastaan ja myöhemmin otteli Jan Finneyn sekä viimeisimpänä Hiroko Yamanakan kanssa.


title: Cris Cyborg

text: Joulukuussa 2011 käyty ottelu Hiroko Yamanakaa vastaan oli Santokselle ensimmäinen 18 kuukauteen ja ottelu kesti ainoastaan 16 sekuntia.


title: Cris Cyborg

text: Yamanaka-ottelun jälkeen Santos antoi positiivisen dopingnäytteen. Näytteestä löydettiin metaboolisia jäämiä stanozolol-nimisestä steroidista. Ottelun tulos muutettiin ratkaisemattomaksi ja Santos tuomittiin vuoden kilpailukieltoon sekä 2 500 dollarin sakkoon. Anteeksipyynnön esittänyt Santos ei kiistänyt käryä, mutta kertoi aineen joutuneen hänen elimistöön luvalliseksi luullusta lisäravinteesta, jonka piti auttaa häntä painonpudotuksessa ennen ottelua.


title: Cris Cyborg

text: Santos siirtyi UFC:hen maaliskuussa 2015 ja otteli ensimmäisen kerran "UFC 198" -tapahtumassa toukokuussa 2016 Leslie Smithia vastaan. Santos voitti välipainokamppailun teknisellä tyrmäyksellä ensimmäisessä erässä. Myöhemmin syyskuussa Santos jatkoi ottelemista ilman varsinaista painoluokkaa ollessaan kykenemätön pudottamaan painoaan kääpiösarjaan, eikä UFC:llä ollut hänen omaa painoluokkaa höyhensarjaa. Hän kohtasi Lina Länsbergin, jonka Santos voitti teknisellä tyrmäyksellä toisessa erässä.


title: Cris Cyborg

text: Joulukuussa 2016 USADA ilmoitti Santosin mahdollisesta doping rikkomuksesta, johon hänen joukkue ilmoitti aineen olevan apuna Santosin toipumiseen painonpudotuksessa. Helmikuussa 2017 Santosille annettiin lupa käyttää retroaktiivista terapiaa, jonka myötä hänen ottelukielto poistettiin. Myöhemmin maaliskuussa 2017 Santos luopui Invicta höyhensarjan mestaruudestaan ja halusi otella höyhensarjan hallitsevaa mestaria Germaine de Randamieta vastaan "UFC 214:ssa". De Randamie ei suostunut ottelemaan Santosia vastaan syyttäessä häntä huijaamisesta käyttäessään kiellettyjä aineita ja luopui höyhensarjan mestaruudestaan. Santosin oli tämän jälkeen määrä otella Megan Andersonia vastaan, mutta hän joutui jättämään ottelun väliin henkilökohtaisista syistä. Lopulta Santos sai vastaansa heinäkuussa 2017 Invictan entisen kääpiösarjan mestarin Tonya Evingerin. Santos voitti höyhensarjan mestaruuden teknisellä tyrmäyksellä kolmannessa erässä.


title: Cris Cyborg

text: Cristian oli naimisissa vapaaottelija Evangelista Santosin kanssa, pari erosi 2011.


title: Love & Nature

text: Love & Nature on suomalaisen elektro-yhtye LCMDF:n esikoisalbumi. Aikaisemmin bändi tunnettiin nimellä Le Corps Mince de Françoise, mutta Malinin jätettyä yhtyeen vaihtui virallinen nimi lyhenteeksi.


title: Love & Nature

text: Albumille on tehty kappaleita aina vuodesta 2007 lähtien, kun yhtye perustettiin. Lopullisen miksauksen kaikille kappaleille tekee Dave “Switch” Taylor, joka on miksannut musiikkia mm. M.I.A.:lle ja tuottanut musiikkia esim. Christina Aguileralle. Ensimmäinen singlejulkaisu levyltä oli "Something Golden" joulukuussa 2009. Toisena singlenä julkaistiin "Gandhi" lokakuussa 2010. Kolmas single levyltä on "Future Me", joka julkaistiin tammikuun 2011 alussa. Gandhille ja Future Me:lle on tehty myös musiikkivideot, jotka ovat nähtävissä yhtyeen Vevo-kanavalla. Kolmantena singlenä levyltä julkaistaan "Cool and Bored" kesäkuussa 2011.


title: Love & Nature

text: Albumi debytoi Suomen virallisen listan sijalla 40.


title: Anna Demidova

text: Anna Stepanovna Demidova (; 26. tammikuuta 1878 Tšerepovets – 17. heinäkuuta 1918 Jekaterinburg) oli keisarinna Aleksandran naimaton hovineito, joka seurasi vangittua tsaariperhettä karkotukseen Tobolskiin ja Jekaterinburgiin. Hän kuoli Ipatjevin talossa Uralin työläisten alueneuvoston nimissä toimeenpannussa joukkomurhassa yhdessä Nikolai II:n perheenjäsenten, palvelusväen ja henkilääkärin kanssa heinäkuussa 1918.


title: Anna Demidova

text:
Anna Demidovan ruumiin jäännökset löydettiin 1991 joukkohaudasta Koptjakin metsästä, ja hänet haudattiin Pietari-Paavalin linnoituksen kirkkoon heinäkuussa 1998 päivälleen 80 vuotta surmatyön jälkeen. Demidovan maine palautettiin vuonna 2009.
Jurovski kuitenkin väitti polttaneensa Demidovan, mutta tämä on kuitenkin osoitettu Jurovskin valheeksi.


title: Debra Sapenter

text: Debora Elaine "Debra" Sapenter-Christopher (o.s. Sapenter, s. 22. helmikuuta 1952 Prairie View, Texas) on entinen yhdysvaltalainen yleisurheilija. Hän valmistui Prairie View A&M Universitysta vuonna 1974 ja täydensi opintojaan Northwestern Universityssa. Hän kuului 4 × 400 metrin viestijuoksun hopeaa saaneeseen joukkueeseen vuoden 1976 kesäolympialaisissa Montrealissa ja sijoittui lisäksi kahdeksanneksi 400 metrin juoksussa.


title: Debra Sapenter

text: Sapenter voitti myös AAU-tittelit 440 jaardin (1974) ja 400 metrin (1975) juoksukilpailuissa. Vuoden 1975 Pan-Amerikan kisoissa hän sai hopeaa 400 metrin juoksussa.


title: Debra Sapenter

text: Debra Sapenter-Speight valittiin SWAC (Southwestern Athletic Conference) Hall of Fameen vuonna 1995.


title: Yhdystie 9202

text: Yhdystie 9202 on Kemin lentoasemalle johtava lyhyt, vain noin 750 metrin pituinen yhdystie. Tie alkaa seututieltä 926. Tie on päällystetty, kaksikaistainen ja hyväkuntoinen. Tie risteää Oulun-Tornion-radan tasoristeyksessä. Tien nopeusrajoitus on 60 km/h.


title: Mika Moberg

text: Mika Moberg (s. 3. helmikuuta 1967 Helsinki) on suomalainen koripallotuomari.


title: Mika Moberg

text: Moberg aloitti pääsarjatuomaroinnin vuonna 1989. Hän ehti viheltää 319 ottelua ennen kuin lopetti tuomaroinnin vuonna 2000. Tätä ennen hänet oli valittu vuoden erotuomariksi vuosina 1994, 1996, 1998 ja 1999. Lisäksi hän oli noussut Euroliiga-tuomariksi. Vuonna 2010 Moberg teki paluun pääsarjatuomariksi.


title: Carborundum

text: Carborundum on taidegrafiikan tekemiseen tarkoitettu syväpainomenetelmä, jossa kuva-aihe maalataan laatalle liiman ja carborundum-hiekan sekoituksella. Sana tulee carborundum-jauheesta, joka on piikarbidia eli piin ja hiilen muodostama keraaminen yhdiste. Carborundum on melko uusi menetelmä.


title: Carborundum

text: Carborundum vedotusprosessin keksi amerikkalainen taidegraafikko ja vedostaja Dox Trash vuonna 1937 työskennellessään Yhdysvaltain valtion rahoittaman Federal Arts Projectin Philadelphiassa olevassa taidegrafiikan työpajassa. Trash huomasi, että carborundumia voi käyttää kuparisten vedoslaattojen valmistamiseen. Carborundumia oli käytetty aikaisemmin kivien puhdistamiseen ja hiomiseen litografiassa.


title: Carborundum

text: Tekniikkaa kehitettiin myös Ranskassa 1960-luvulla, kun ranskalainen taiteilija Henri Goetz havaitsi, että carborundum tarjosi mustetta varaavan "hampaan" ja että tekniikka voidaan yhdistää syväpainomenetelmään ja käyttää sen vaihtoehtona.


title: Carborundum

text: Suomessa carborundum on yleistynyt 1980-luvun lopulla.


title: Carborundum

text: Mitä enemmän carborundum-seoksessa on jauhetta, sen karkeampi on maalattu pinta ja sitä enemmän se ottaa painoväriä vastaan. Carborundum-työ tehdään yleensä alumiiniselle offsett-laatalle. Carborundumiin yhdistetään usein kuivaneulalla tehtyjä viivoja. Painojälki voi muistuttaa akvatintaa.


title: Carborundum

text: Koska laatalla on materiaalia reliefinomaisesti, se voi tuoda vedokseen kolmiulotteisuutta. Myös värillisiä vedoksia voidaan tehdä menetelmällä, jossa samalle laatalle levitetään pienillä värityynyillä tai siveltimillä useampia värejä. Värillisiä töitä voi tehdä myös tekemällä jokaiselle värille oma laattansa. Carburundumlaatta kuluu voimakkaasti vedostaessa eikä siitä voida ottaa kovin suuria vedossarjoja.


title: Carborundum

text: Tuloksena saadaan usein uhkean maalauksellista jälkeä.


title: Carborundum

text: Läheistä sukua carborundumtekniikalle on collagrafia, jossa laattaan liitetään tai valetaan erilaisia materiaaleja kollaasin tapaan.


title: Pekka Saros

text: Pekka Saros (s. 6. lokakuuta 1961) on suomalainen koripalloerotuomari.


title: Pekka Saros

text: Saros aloitti pääsarjatuomarina kaudella 1987–1988. Vuonna 1989 hän teki ensiesiintymisensä myös kansainvälisissä koripallo-otteluissa. Vuonna 2010 Saros saavutti 800 vihelletyn pääsarjaottelun rajan, jolloin hän oli myös eniten otteluita viheltänyt Korisliiga-tuomari. Lisäksi hän on viheltänyt yli 300 kansainvälistä ottelua. Hänen poikansa Juuse Saros on jääkiekkomaalivahti ja edustaa nhl seura Nashville Predatorsia.


title: Pekka Saros

text: Joulukuussa 2015 Saros tuomitsi tuhannennen Korisliiga-ottelunsa. Hän on kaikki palloilulajit huomioiden eniten otteluita Suomen aikuisten pääsarjoissa tuominnut henkilö.


title: Pekka Saros

text: Pekka Saros toimii myös Kaurialan koulun rehtorina.


title: TLC: Tables, Ladders & Chairs (2010)

text: TLC: Tables, Ladders & Chairs (2010) oli showpaini pay-per-view (PPV) tapahtuma, jonka järjesti World Wrestling Entertainment (WWE) 19. joulukuuta, 2010 Toyota Centerillä Houstonissa, Texasissa. Se oli toinen vuosittainen -tapahtuma.


title: TLC: Tables, Ladders & Chairs (2010)

text: Pääfeudi SmackDown brändistä oli Edgen ja Kanen välillä World Heavyweight -mestaruudesta. Marraskuussa, Edge nimettiin ykköshaastajaksi Kanen maailman mestaruudelle. 12. marraskuuta SmackDownissa, Edge kidnappasi Kanen isän, Paul Bearerin. Seuraavan viikon SmackDownissa, Edge piti edelleen kidnapattua Beareria saadakseen Kanen World Heavyweight -mestaruuden. Survivor Seriesissä, Kanen ja Edgen välinen ottelu päättyi tasapeliin tuplaselätyksen vuoksi, minkä vuoksi Kane säilytti mestaruuden. Seuraavassa SmackDownissa, Edge sai uusintaottelun uhkailtuaan pudottaa Bearerin portaita alas. 3. joulukuuta SmackDownissa, Edge ja Kane kohtasivat matsissa, minkä voittaja saisi päättää stipulaation heidän väliselle ottelulle. Edge voitti matsin näytettyään sidottua Beareria backstagella, ja valitsi stipulaatio-otteluksi Tables, Ladders & Chairs -ottelumuodon. 17. joulukuuta SmackDownissa, toimitusjohtaja Theodore Long lisäsi matsiin Alberto Del Rion ja Rey Mysterion ja matsista tuli Fatal 4-Way TLC ottelu.


title: TLC: Tables, Ladders & Chairs (2010)

text: Pääfeudi, mikä johti TLC -tapahtumaan oli mestarin, The Mizin ja entisen mestarin, Randy Ortonin välillä WWE -mestaruudesta. Ortonin puolustettua onnistuneesti mestaruutta Wade Barrettia vastaan 22. marraskuuta RAW'ssa, The Miz lunasti Money in the Bankin Ortonin WWE -mestaruuteen ja hänestä myös tuli uusi mestari. 6. joulukuuta RAW'ssa, Orton yritti käyttää uusintaottelu mahdollisuutta, mutta RAW'n toimitusjohtaja ilmoitti, että Orton saisi uusintaottelunsa vasta TLC -tapahtumassa, mihin The Miz päättäisi stipulaation. Stipulaatioksi Miz valitsi Tables -matsin.


title: TLC: Tables, Ladders & Chairs (2010)

text: Toinen feudi, mikä johti TLC -tapahtumaan oli Wade Barrettin ja John Cenan välillä Chairs -matsissa. 3. lokakuuta Hell in a Cell -tapahtumassa, Nexusin johtaja, Wade Barrett voitti John Cenan, minkä vuoksi Cena joutui liittymään Nexusiin ja tottelemaan Barrettin käskyjä. Bragging Rightsissa, Barrett kohtasi Ortonin WWE -mestaruusottelussa, ja jos Barrett ei voita matsia, Cena erotettaisiin WWE:stä. Matsissa, Cena sekaantui ja iski Barrettille Attitude Adjustmentin, minkä vuoksi Barrett voitti diskauksella, muttei voittanut mestaruutta. Barrett sai kuitenkin uusintaottelun Surivor Seriesiin, missä Cena toimi spesiaali tuomarina, ja jos hän ei kruunaa Barrettia uudeksi WWE -mestariksi, hän saa potkut WWE:stä. Orton voitti matsin ja Cena sai potkut WWE:stä. Seuraavassa RAW'ssa, Barrett sai uusintaottelun Ortonia vastaan, koska Cena oli tehnyt Survivor Seriesissä päätöksen kumpi tulisi voittamaan. Barrett oli lähellä voittaa mestaruuden, kunnes Cena sekaantui otteluun ja Orton säilytti mestaruuden jälleen. Tämän jälkeen, Cena jatkoi Nexusin jäsenten pieksämistä. 6. joulukuuta RAW'ssa, Cena ilmoitti lopettavansa hyökkäykset, jos Barrett palkkaisi hänet uudestaan, Nexus päätti potkia Barrettin ryhmästä, ellei Cenaa palkattaisi WWE:hen. Seuraavan viikon RAW'ssa, Barrett palkkasi Cenan takaisin, jos hän suostuisi kohtaamaan hänet Chairs matsissa TLC -tapahtumassa.


title: Fredric Wertham

text: Fredric Wertham (vuoteen 1927 "Friedrich Ignatz Wertheimer"; 20. maaliskuuta 1895 München, Saksa – 18. marraskuuta 1981 Kempton, Pennsylvania, Yhdysvallat) oli juutalainen amerikansaksalainen psykiatri. Hän vastusti joukkotiedotusvälineiden ja sarjakuvien väkivaltaista kuvitusta, koska piti sitä haitallisena lasten kehitykselle. Werthamin kuuluisin työ on vuonna 1954 julkaistu kirja "Seduction of the Innocent", joka johti Yhdysvaltain kongressin tutkimukseen liittyen sarjakuvateollisuuteen ja sarjakuvien sisältöä rajaavan Comics Code Authorityn perustamiseen. Wertham kutsui televisiota "väkivallan kouluksi".


title: Fredric Wertham

text: Wertham opiskeli Saksassa ja Englannissa lääketiedettä ja oltuaan kirjeenvaihdossa Sigmund Freudin kanssa päätti erikoistua psykiatriaan. Vuonna 1922 hänet kutsuttiin Yhdysvaltoihin Johns Hopkins Hospitalin Phipps Psychiatric Clicille. Hänestä tuli Yhdysvaltain kansalainen vuonna 1927. Wertham muutti New Yorkiin vuonna 1932 toimiakseen New Yorkin oikeusviraston teettämien mielentilatutkimusten tekemisestä vastaavan klinikan johtajana. Vuonna 1935 Wertham todisti Albert Fishin oikeudenkäynnissä ja julisti hänet syyntakeettomaksi.


title: Mendoza-luokka

text: Mendoza-luokka oli Argentiinan laivaston kolmen J. Samuel White and Companyn vuonna 1929 valmistaman aluksen muodostama hävittäjäluokka. Kuten usein Latinalaisen Amerikan maissa taloudelliset syyt pakottivat pitämään alukset pitkään palveluksessa ja ne poistettiin vasta 30. huhtikuuta 1962, jolloin niiden tilalle saatiin Yhdysvalloista kolme Fletcher-luokan alusta.


title: Mendoza-luokka

text: Alukset olivat osa Argentiinan laivaston modernisointia ja ne nimettiin perinteisillä nimillä. Nimet "La Rioja" sekä "Mendoza" olivat olleet vuonna 1914 varattuina Ranskasta hankittaville ja "Tucuman" Saksasta hankittavalle alukselle juuri ennen ensimmäistä maailmansotaa, mitkä sotaan valmistautuvat valtiot takavarikoivat.


title: Mendoza-luokka

text: Alusten tilaus annettiin J. Samuel Whiten telakalle 1927, jolloin sotalaivojen tilaukset olivat hyvin vähäisiä. Koeajoissa alusten nopeus todettiin tilattua suuremmaksi. Alukset purjehtivat yhdessä Argentiinaan, jonne ne saapuivat marraskuussa. "Tucuman" ja "La Rioja" olivat tehneet 5 800 merimailin matkan Lissabonista Puerto Belgranaan ilman välipysähdyksiä.


title: Mendoza-luokka

text: Vuodesta 1958 alkaen alukset muutettiin sukellusveneentorjuntakykyisiksi saattajiksi.


title: Ilkka Weijo

text: Ilkka Weijo (s. 1960 Tampere) on suomalainen entinen pääsarjatason koripallotuomari.


title: Ilkka Weijo

text: Weijo aloitti pääsarjatuomarina kaudella 1988–1989. Vuonna 1991 hän vihelsi ensimmäisen kansainvälisen ottelunsa. Vuosina 2002–2006 hänet valittiin neljästi vuoden erotuomariksi. Vuonna 2005 hänestä tuli eniten pääsarjaotteluita viheltänyt tuomari. Nykyisin kärkisijalle on noussut Pekka Saros.


title: Sauna Arla

text: Sauna Arla on vuonna 1929 Helsingin Kallioon perustettu yleinen sauna. Se perustettiin palvelemaan maalta kaupunkiin muuttavan väestön hygieniatarpeita. Saunan omistajana ja isäntänä toimii Kimmo Helistö.


title: Sauna Arla

text: Sauna lämmitetään aina keskiviikosta sunnuntaihin. Kertalämmitteisessä biokaasulla toimivassa kiukaassa on yli tuhat kiloa kiviä.


title: Sauna Arla

text: Sauna Arla toimii kahdessa kerroksessa. Alakerrassa sijaitsevat naisten saunatilat ja yläkerrassa miesten.


title: Sauna Arla

text: Yleisten saunojen suosion kasvun myötä 2000-luvulla Sauna Arlan asiakaskunta on muuttunut ja nuortunut. Aikaisemmin asiakkaina kävi lähialueen väki, nyt saunassa vieraillaan kauempaakin.


title: Sauna Arla

text: Sauna Arlassa käy viikoittain pesijä ja kuppari. Kerrosten välillä sijaitsevassa portaikossa toimii vaihtuva valokuvanäyttely.


title: Sauna Arla

text: Sauna Arla sijaitsee osoitteessa Kaarlenkatu 15. Sisäänkäynti on Kaarlenkadun ja Helsinginkadun kulmassa porttikongin takana. Sauna on auki keskiviikosta sunnuntaihin.


title: Jäätävää satoa

text: Jäätävää satoa ("The Ice Harvest") on vuonna 2005 ensi-iltansa saanut rikoskomedia, jonka pääosia esittävät John Cusack ja Billy Bob Thornton. Elokuva pohjautuu Scott Phillipsin vuonna 2000 kirjoittamaan dekkariin.


title: James Wilson

text: James Wilson voi tarkoittaa jotain seuraavista henkilöistä:


title: Ville Paalanen

text: Ville Antti Markus Paalanen (s. 16. tammikuuta 1990 Lappeenranta) on suomalainen jääkiekkoilija, joka edustaa Mestis-joukkue Imatran Ketterää. Hänet on tunnuttu pelityyliltään alempien ketjujen "vauhtihyökkääjänä", joka on varsin pieneen kokoonsa nähden kova taklaamaan. Paalanen osaa pelata tarvittaessa myös puolustajana.


title: Ville Paalanen

text: Paalanen on Saimaan Pallon kasvatti, joka edusti joukkuetta koko juniori-uransa ajan. Hän pelasi juniorina sekä puolustajana että hyökkääjänä. Kaudella 2009–2010 Paalanen toimi SaiPan A-nuorten varakapteenina.


title: Ville Paalanen

text: Lokakuun 2010 lopulla Paalanen sai kutsun SaiPan SM-liigarinkiin, kun joukkueessa oli paljon loukkaantumisia. Hän debytoi SM-liigassa 28. lokakuuta 2010 vieraissa Porin Ässiä vastaan ja sai ottelussa jääaikaa 2.03 minuuttia. Paalanen pelasi kauden 2010–2011 aikana SM-liigassa yhteensä 21 runkosarjaottelua tehden yhden maalin, joka syntyi 26. helmikuuta 2011 Pelicansia vastaan. Hänen osumansa oli 4-3-voittoon päättyneen ottelun voittomaali. Paalanen palkittiin ottelun "Ilta-Sanomien" kolmen tähden tähtipelaajana.


title: Ville Paalanen

text: Maaliskuussa 2011 Paalanen teki 2+1-vuotisen jatkosopimuksen SaiPan kanssa. Saman vuoden elokuussa hän kuitenkin loukkasi nilkkansa pelatessaan jalkapalloa ja joutui pariksi kuukaudeksi sivuun. Paalanen kärsi syyskaudella myös selkävaivoista ja pelasi joulutaukoon mennessä vain 16 ottelua. Yhteensä hän pelasi kauden aikana 23 SM-liigaottelua tehden kaksi maalia ja keräten niihin nähden runsaat 43 jäähyminuuttia. Paalanen pelasi kauden aikana myös neljä ottelua lainalla Mestis-joukkue Mikkelin Jukureissa sekä kuusi ottelua SaiPan A-nuorissa.


title: Ville Paalanen

text: Kaudella 2012–2013 Paalanen ei pelannut otteluakaan loukattuaan olkapäänsä viimeisessä harjoitusottelussa. Vamma vaati leikkaushoitoa. Maaliskuussa 2013 SaiPa käytti hänen sopimuksessaan olleen option ja teki vuoden mittaisen jatkosopimuksen Paalasen kanssa. Lokakuussa 2013 joukkue lainasi hänet loppukaudeksi Jukureihin. Paalanen osoittautui joukkueelle kuitenkin pettymykseksi, sillä hän jäi vähille tehopisteille, eikä Paalaselta nähty kovin montaa hänen pelityylilleen tuttua taklausta. Paalanen lopulta mahtui kevään 2014 pudotuspeleissä kokoonpanoon vain yhteen otteluun. Hän voitti kauden päätteeksi Mestis-hopeaa. Paalanen pelasi kauden aikana kolme SM-liigaottelua SaiPassa.


title: Ville Paalanen

text: Paalanen siirtyi kaudeksi 2014–2015 vuoden mittaisella sopimuksella Suomi-sarjajoukkue Imatran Ketterän riveihin. Hän nousi joukkueen varakapteeniksi. Kaudeksi 2015–2016 Paalanen palasi Mestikseen ja siirtyi vuoden mittaisella sopimuksella Savonlinnan Pallokerhoon. Hän pelasi kauden aikana myös kymmenen ottelun lainalla Ketterässä. Kauden 2016–2017 päätteeksi Paalanen voitti SaPKossa Mestiksen mestaruuden.


title: Ville Paalanen

text: Kaudeksi 2017–2018 Paalanen siirtyi vuoden mittaisella sopimuksella KeuPa HT:n joukkueeseen. Hän voitti kauden päätteeksi Mestiksen mestaruuden. Kaudeksi 2017–2018 Paalanen palasi vuoden mittaisella sopimuksella Imatran Ketterään, joka oli noussut vuotta aiemmin Mestikseen.


title: Ville Paalanen

text: Paalanen opiskelee Itä-Suomen yliopistossa opettajankoulutuslaitoksessa.


title: Ville Paalanen

text: Paalanen harrasti myös 16-vuotiaaksi asti jalkapalloa. Hän on harrastanut myös yleisurheilua ja hiihtoa.


title: Shawn Doyle

text: Shawn Doyle (s. 1968 Wabush, Newfoundland, Kanada) on kanadalainen näyttelijä.


title: Shawn Doyle

text: Shawn Doyle esiintyi kanadalaisessa televisiosarjassa "The Eleventh Hour" vuosina 2002–2005. Hän voitti roolistaan ACTRA-palkinnon ja oli kahdesti ehdolla Gemini Award -palkinnon saajaksi. Vuonna 2007 Doyle voitti Gemini-palkinnon roolistaan televisioelokuvassa "The Robber Bride".


title: Shawn Doyle

text: Doyle on esittänyt Joey Henricksonia HBO:n draamasarjassa "Big Love" vuodesta 2006. Hän on esiintynyt myös useissa näytelmissä ja elokuvissa "Frequency", "The Majestic" ja "Älä sano sanaakaan". Doyle on vieraillut televisiosarjoissa "24", "Täydelliset naiset" ja "Lost".


title: Shawn Doyle

text: Shawn Doyle kasvoi Wabushissa Newfoundlandissä. Hänen isänsä on näyttelijä Jerry Doyle. Shawn Doyle opiskeli teatteria Yorkin yliopistossa Torontossa ja muutti sittemmin Los Angelesiin.


title: Shawn Doyle

text: Doyle on naimisissa näyttelijä Allegra Fultonin kanssa. Parilla on yksi poika.


title: Thomas Fanara

text: Thomas Fanara (s. 24. huhtikuuta 1981 Annecy) on ranskalainen alppihiihtäjä.


title: Thomas Fanara

text: Fanaran ensimmäinen kilpailu alppihiihdon maailmancupissa oli Adelbodenin suurpujottelussa 11. tammikuuta 2005. Ensimmäisen pistesijansa hän saavutti Kranjska Goran suurpujottelussa helmikuussa 2005 oltuaan lopputuloksissa 23:s. Fanara on sijoittunut suurpujottelun maailmancupkilpailuissa palkintokorokkeelle kaikkiaan kaksitoista kertaa. Hän voitti Sankt Moritzissa maaliskuussa 2016, oli toinen Val d'Isèressa joulukuussa 2013, Adelbodenissa tammikuussa 2014, Söldenissä lokakuussa 2015 ja Alta Badiassa joulukuussa 2018 sekä kolmas Alta Badiassa joulukuussa 2010, 2012 ja 2014, Adelbodenissa tammikuussa 2011 ja 2019, Kranjska Gorassa ja Meribelissä maaliskuussa 2015 sekä Hinterstoderissa helmikuussa 2016. Suurpujottelucupin kokonaispisteissä hän oli neljäs kaudella 2013–2014 sekä viides kausilla 2012–2013 ja 2014–2015.


title: Thomas Fanara

text: Åren MM-kisoissa 2007 Fanara sijoittui suurpujottelussa sijalle 16. Garmisch-Partenkirchenin MM-kisoissa 2011 hän voitti kultaa joukkuekilpailussa ja oli suurpujottelussa kuudes. Sotšin olympialaisissa 2014 hän sijoittui suurpujottelussa yhdeksänneksi ja Pyeongchangin olympialaisissa 2018 viidenneksi.


title: Tron: Evolution

text:
Tron: Evolution on Propaganda Gamesin kehittämä ja Disney Interactive Studiosin julkaisema toimintaseikkailupeli. Peli julkaistiin Microsoft Windowsille, PlayStation 3:lle, PlayStation Portablelle ja Xbox 360:lle.
Peli on esiosa elokuvalle "".


title: Tron: Evolution

text: Nintendo DS:lle ja Wiille peli julkaistiin nimellä Tron Evolution: Battle Grids. Pelin kehitti n-Space.


title: Tommaso Padoa-Schioppa

text: Tommaso Padoa-Schioppa (23. heinäkuuta 1940 Belluno, Italia – 18. joulukuuta 2010 Rooma, Italia) oli italialainen taloustieteilijä, joka tunnetaan yhtenä Euroopan yhteisön yhteisvaluutta euron alkuunpanijoista.


title: Tommaso Padoa-Schioppa

text: Schioppa suoritti taloustieteiden tohtorin tutkinnon Milanon Bocconin yliopistossa 1966 ja opiskeli myös MIT:ssa Bostonissa. Hän siirtyi Italian keskuspankin palvelukseen 1968. Padoa-Schioppa toimi johtajana Euroopan keskuspankissa 1998–2005, ja oli eräs EKP:n hallituksen perustajajäseniä. Hän oli Italian talousministerinä 2006–2008 Romano Prodin pyydettyä häntä elvyttämään tuolloin nollakasvussa ollutta maan taloutta. Hän toimi myös Basel Committee on Bank Supervisionin puheenjohtajana.


title: Tommaso Padoa-Schioppa

text: Hänet tunnettiin intohimoisena eurooppalaisen aatteen ja yhteisvaluutan puolustajana. Hän kuoli sydänkohtaukseen ollessaan illastamassa ystäviensä kanssa.


title: Emil Filén

text: Emil Rikhard Filén (10. lokakuuta 1890 Turku – 1. kesäkuuta 1958 Helsinki) oli suomalainen kuvanveistäjä ja kuvanveiston opettaja. Hänen töitään oli ensimmäisen kerran julkisesti esillä Suomen Taiteilijain näyttelyssä vuonna 1918.


title: Emil Filén

text: Filén opiskeli vuosina 1909–1913 Taideteollisessa keskuskoulussa sekä vuosina 1913–1918 Gunnar Finnén oppilaana. Hän osallistui lukuisiin näyttelyihin ja kilpailuihin ja sai niistä monia palkintoja. Filénin tuotantoon kuuluu paljon julkisia muistomerkkejä 1930-luvulta alkaen, ja toisen maailmansodan jälkeen hän veisti erityisen runsaasti sodassa kaatuneiden sankarimuistomerkkejä. Hän toimi opettajana Taideteollisessa keskuskoulussa lähes neljän vuosikymmenen ajan (1919–1958) ja opetti lisäksi Teknillisessä korkeakoulussa vuosina 1943–1958. Filén suunnitteli myös muun muassa Svenska handelshögskolan -korkeakoulun vuonna 1953 perustaman kunniamitalin, jota jaetaan hopeisena ja pronssisena. Mitalin ensimmäinen kappale myönnettiin vuonna 1953 presidentti Juho Kusti Paasikivelle.


title: Cyprien Richard

text: Cyprien Richard (s. 27. tammikuuta 1979 Thonon-les-Bains) on ranskalainen alppihiihtäjä.


title: Cyprien Richard

text: Richardin ensimmäinen kilpailu alppihiihdon maailmancupissa oli Val d'Isèren suurpujottelussa 17. joulukuuta 2000. Ensimmäisen pistesijansa hän saavutti Beaver Creekin suurpujottelussa joulukuussa 2007 oltuaan lopputuloksissa 24:s. Ensimmäisen palkintokorokepaikkansa Richard saavutti Bormion suurpujottelussa maaliskuussa 2008 oltuaan kolmas. Toisen palkintokorokepaikkansa Richard otti Alta Badian suurpujottelussa joulukuussa 2009 oltuaan kolmas. Joulukuussa 2010 hän sijoittui toiseksi Alta Badian suurpujottelussa. Ensimmäisen voittonsa Richard saavutti Adelbodenin suurpujottelussa tammikuussa 2011 jakaen sen Aksel Lund Svindalin kanssa. Hän sijoittui suurpujottelucupissa kolmanneksi kaudella 2010–2011.


title: Cyprien Richard

text: Garmisch-Partenkirchenin MM-kisoissa 2011 hän voitti kultaa joukkuekilpailussa ja hopeaa suurpujottelussa.


title: Leif Kristian Nestvold-Haugen

text: Leif Kristian Nestvold-Haugen (s. 29. marraskuuta 1987) on norjalainen alppihiihtäjä.


title: Leif Kristian Nestvold-Haugen

text: Nestvold-Haugenin ensimmäinen kilpailu alppihiihdon maailmancupissa oli Söldenin suurpujottelussa 25. lokakuuta 2009, jossa hän sijoittui 26:nneksi. Kymmenen parhaan joukkoon hän sijoittui ensimmäisen kerran joulukuussa 2012 oltuaan kahdeksas Madonna di Campiglion pujottelussa. Ensimmäisen palkintosijansa hän saavutti oltuaan toinen Kranjska Goran suurpujottelussa maaliskuussa 2017. Parisuurpujottelussa hän on sijoittunut parhaimmillaan neljänneksi Alta Badiassa joulukuussa 2016 ja pujottelussa neljänneksi Kitzbühelissa tammikuussa 2017.


title: Leif Kristian Nestvold-Haugen

text: Vancouverin olympialaisissa 2010 Nestvold-Haugen sijoittui suurpujottelussa 28:nneksi ja Garmisch-Partenkirchenin MM-kilpailuissa 2011 kuudenneksitoista. Schladmingin MM-kilpailuissa 2013 hän oli pujottelussa 23:s ja suurpujottelussa 24:s. Sotšin olympialaisissa 2014 hän sijoittui pujottelussa 12:nneksi ja suurpujottelussa 16:nneksi. Sankt Moritzin MM-kilpailuissa 2017 hän saavutti suurpujottelussa pronssia ja oli pujottelussa viidestoista. Pyeongchangin olympialaisissa 2018 hän sai joukkuekilpailussa pronssia, oli suurpujottelussa kahdeksas ja pujottelussa kolmastoista.


title: Tang Yi

text: Tang Yi (; s. 8. tammikuuta 1993 Shanghai) on kiinalainen uimari.


title: Tang Yi

text: Tang oli mukana maansa Aasian kisat voittaneessa 4 × 200 metrin vapaauintiviestijoukkueessa jo 13-vuotiaana. Hän osallistui Pekingin olympialaisiin 2008 4 × 100 metrin vapaauintiviestijoukkueessa, joka sijoittui kilpailussa neljänneksi. Tang voitti vuonna 2010 nuorten olympialaisissa yhteensä kuusi kultamitalia, joista kolme henkilökohtaisista lajeista. Hän menestyi samana vuonna myös Aasian kisoissa, joissa hän sai kuusi ja lyhyen radan MM-kisoissa, joissa hän voitti kolme mitalia. Lyhyen radan MM-kisoissa Tang sai nimiinsä myös yhden maailmanennätyksen, kun hän oli mukana 4 × 200 metrin vapaauintiviestissä uuden maailmanennätyksen 7.35,94 uineessa joukkueessa. Shanghain MM-kilpailuissa 2011 hän sai hopeaa 4 × 100 metrin sekauintiviestissä ja pronssia 4 × 200 metrin vapaauintiviestissä. Shenzhenin universiadeissa 2011 hän sai kaksi kulta- ja kaksi pronssimitalia.


title: Tang Yi

text: Tang sai Lontoon olympialaisissa 2012 pronssia 100 metrin vapaauinnissa. Saman vuoden Istanbulin lyhyen radan MM-kilpailuissa hän saavutti pronssia 100 metrin vapaauinnissa ja 4 × 200 metrin vapaauintiviestissä. Barcelonan MM-kilpailuissa 2013 hän oli 100 metrin vapaauinnissa seitsemäs. Incheonin Aasian kisoissa 2014 hän saavutti kultaa 4 × 100 ja 4 × 200 metrin vapaauintiviesteissä, hopeaa 100 metrin vapaauinnissa sekä pronssia 50 ja 200 metrin vapaauinneissa.


title: Tang Yi

text: "Lähde: Swim Rankings"


title: Alexander Ploner

text: Alexander Ploner (s. 10. heinäkuuta 1978) on italialainen alppihiihtäjä.


title: Alexander Ploner

text: Plonerin ensimmäinen kilpailu alppihiihdon maailmancupissa oli Val d'Isèren suurpujottelussa 9. joulukuuta 2001. Ensimmäisen pistesijansa hän saavutti Adelbodenin suurpujottelussa tammikuussa 2002 oltuaan lopputuloksissa 20:s. Ensimmäisen palkintokorokepaikkansa Ploner saavutti Kranjska Goran suurpujottelussa helmikuussa 2004 oltuaan kolmas.


title: Alexander Ploner

text: Val d'Isèren MM-kisoissa 2009 Ploner sijoittui kahdeksanneksi suurpujottelussa. Vancouverin olympialaisissa 2010 Ploner oli suurpujottelun kahdeksastoista.


title: Johanna Schnarf

text: Johanna Schnarf (s. 16. syyskuuta 1984) on italialainen alppihiihtäjä.


title: Johanna Schnarf

text: Schnarfin ensimmäinen kilpailu alppihiihdon maailmancupissa oli Lake Louisen supersuurpujottelussa 5. joulukuuta 2004. Ensimmäisen pistesijansa hän saavutti St. Moritzin super-G:ssä tammikuussa 2006 oltuaan lopputuloksissa 20:s. Ensimmäisen palkintokorokepaikkansa Schnarf saavutti Crans Montanan syöksylaskussa maaliskuussa 2010 oltuaan toinen. Hän sijoittui toiseksi myös Cortina d'Ampezzon supersuurpujottelussa tammikuussa 2018.


title: Johanna Schnarf

text: Åren MM-kisoissa 2007 Schnarf oli super-g:ssä ja superalppiyhdistetyssä seitsemästoista. Val d'Isèren MM-kisoissa 2009 hän sijoittui yhdistetyssä kuudenneksi. Vancouverin olympialaisissa 2010 Schnarf oli yhdistetyssä kahdeksas ja super-G:ssä neljäs. Garmisch-Partenkirchenin MM-kilpailuissa 2011 hän sijoittui alppiyhdistetyssä kahdeksanneksi. Pyeongchangin olympialaisissa 2018 hän oli supersuurpujottelussa viides.


title: Laurenne Ross

text: Laurenne Ross (s. 17. elokuuta 1988) on yhdysvaltalainen alppihiihtäjä.


title: Laurenne Ross

text: Rossin ensimmäinen kilpailu alppihiihdon maailmancupissa oli Lake Louisen syöksylaskussa 4. joulukuuta 2009. Ensimmäisen pistesijansa hän saavutti St. Moritzin syöksylaskussa tammikuussa 2010 oltuaan lopputuloksissa 28:s. Kymmenen parhaan joukkoon hän sijoittui ensimmäisen kerran oltuaan neljäs Tarvision supersuurpujottelussa maaliskuussa 2011. Ensimmäisen palkintosijansa hän saavutti oltuaan toinen Garmisch-Partenkirchenin syöksylaskussa maaliskuussa 2013. Hän sijoittui toiseksi Soldeun supersuurpujottelussa helmikuussa 2016.


title: Laurenne Ross

text: Garmisch-Partenkirchenin MM-kisoissa 2011 hän sijoittui supersuurpujottelussa kuudenneksitoista, superalppiyhdistetyssä 28:nneksi ja syöksylaskussa kymmenenneksi. Schladmingin MM-kilpailuissa 2013 hän oli supersuurpujottelussa 26:s ja superalppiyhdistetyssä 11:s. Sotšin olympialaisissa 2014 hän oli syöksylaskussa yhdestoista. Vailin / Beaver Creekin MM-kilpailuissa 2015 hän sijoittui alppiyhdistetyssä 14:nneksi, supersuurpujottelussa 15:nneksi ja syöksylaskussa 17:nneksi. Sankt Moritzin MM-kilpailuissa 2017 hän oli supersuurpujottelussa 14:s, alppiyhdistetyssä 15:s ja syöksylaskussa viides. Pyeongchangin olympialaisissa 2018 hän sijoittui sekä syöksylaskussa että supersuurpujottelussa 15:nneksi.


title: Johannes Tolonen

text: Johannes Tolonen on suomalainen basisti ja säveltäjä. Hän on soittanut muun muassa yhtyeissä Manzana, Katra, When the Empire Falls, Minerva ja Nocturn. Tolonen on lähtöisin raskaan metallin parista, mutta on viime vuosina kehittynyt yhdeksi Suomen monipuolisimmista basisteista; myös kevyemmän ja jopa taidemusiikin parissa. Tolonen on tehnyt useita kiertueita Keski-Euroopassa ja Latinalaisessa Amerikassa sekä Manzana- että Katra-yhtyeiden kanssa.


title: Johannes Tolonen

text: Tolonen on kotoisin Tampereelta ja on opiskellut musiikintutkimusta Tampereen yliopistossa. Hän on kuntavaaleissa 2017 vasemmistoliiton ehdokas.


title: Verdura

text: Verdura voi tarkoittaa seuraavia:


title: Sorel-Tracy

text: Sorel-Tracy on noin 34 000 asukkaan teollisuus- ja satamakaupunki Québecin provinssissa Kanadassa. Se sijaitsee Richelieujoen ja Saint Lawrencen yhtymäkohdassa, noin 80 kilometriä Montréalista koilliseen. Kaupungin suurimpia työllistäjiä ovat telakkateollisuus sekä raudan, teräksen ja titaanin valmistukseen keskittynyt metalliteollisuus. Lisäksi siellä valmistetaan vähemmässä määrin tekstiilejä, vaatteita, muovia, betonia sekä valaisimia.


title: Sorel-Tracy

text: Sorel ja Tracy olivat itsenäisiä kuntia aina vuoteen 2000 asti, jolloin ne liitettiin yhteen Sorel-Tracyn kaupungiksi. Molemmat paikkakunnat saivat alkunsa vuonna 1672, jolloin niiden maat annettiin läänityksenä Pierre de Saurelille, Uuden-Ranskan Carignan-Salières -rykmentissä palvelleelle kapteenille. Tämä nimesi Sorelin alun perin "Saureliksi" itsensä mukaan, mutta britit muuttivat nimen vuonna 1787 "William Henryksi" Englannin kuningas Yrjö III:n pojan kunniaksi. Nimi palautettiin entiselleen vuonna 1860 mutta uudessa kirjoitusasussa "Sorel". Tracy tunnettiin "Saint-Joseph-de-Sorelin maaseurakuntana" vuoteen 1954 asti, jolloin siitä tuli kaupunki ja nykyinen nimi otettiin käyttöön. Nimi on peräisin Tracyn markiisilta Alexandre de Prouvillelta, joka rakensi seudulle vuosina 1663–67 linnoituksen toimiessaan Uuden-Ranskan sotilaskuvernöörinä.


title: Sorel-Tracy

text: Vuonna 1781, Yhdysvaltain vapaussodan loppuvaiheessa, Québecin kuvernööri Sir Frederick Haldimand rakensi kartanon Richelieujoen rannalle aikomuksenaan perustaa siirtokunta Yhdysvalloista paenneille lojalisteille. Heitä muutti seudulle kuitenkin suhteellisen vähän. 1800-luvun puoliväliin mennessä sekä Soreliin että Tracyyn oli syntynyt saha- ja telakkateollisuutta ja Sorelin ja Champlainjärven välillä oli aloitettu säännöllinen rahtiliikenne Richelieujokea pitkin. Kylät hyötyivät myös Montréalin ja Québecin välisestä kaupankäynnistä ja niiden väkiluku kasvoi tasaisesti, kunnes Sorel sai kaupunkioikeudet vuonna 1889. Toisen maailmansodan aikana sotateollisuus työllisti yli 20 000 ihmistä molemmissa kaupungeissa. Sotaa seurasi lyhyt lamakausi, joka katkesi 1950-luvulla alkaneeseen uuteen kasvun ja kaupungistumisen aikakauteen.


title: Solingenin tuhopoltto 1993

text: Solingenissä, Nordrhein-Westfalenissa Saksassa vuonna 1993 tapahtunut tuhopoltto on yksi nyky-Saksan vakavimmista ulkomaalaisvastaisista hyökkäyksistä. Toukokuun 29. päivän vastaisen yönä 1993 neljä nuorta äärioikeistolaiseen skinhead-ryhmään kuulunutta henkilöä, joilla oli myös yhteyksiä uusnatsismiin, sytytti tuleen turkkilaisen perheen talon. Kolme tyttöä ja kaksi naista kuoli, 14 muuta perheen jäsentä, mukaan lukien useita lapsia, loukkaantui, osa heistä vakavasti. Hyökkäys johti turkkilaisten väkivaltaisiin protesteihin useissa kaupungeissa. Lokakuussa 1995 tekijät tuomittiin murhasta 10–15 vuoden vankeusrangaistuksiin.


title: Solingenin tuhopoltto 1993

text: 1990-luvun alussa tapahtuneen Saksan jälleenyhdistymisen jälkeen ulkomaalaisuus ja erityisesti turvapaikanhakijat olivat kiivaan keskustelun kohteena. Erityisesti Saksan kristillisdemokraattinen unioni (CDU) ja iltapäivälehti Bild vaativat ulkomaalaisten määrän rajoittamista.


title: Solingenin tuhopoltto 1993

text: Solingenin tapahtumia edelsi useita ulkomaalaisvastaisia hyökkäyksiä. Syyskuussa 1991 Hoyerswerdassa sijainnut turvapaikanhakijoiden käyttämä hostelli jouduttiin evakuoimaan. Huhtikuussa 1992 Rostockin lähellä sijaitsevassa Lichtenhagenissa puhjenneissa kolme päivää kestäneissä väkivaltaisuuksissa useat tuhannet ihmiset piirittivät kerrostalon ja katsoivat kuinka osa heitti rakennukseen polttopulloja. Rakennuksessa asuneet vietnamilaiset joutuivat pakenemaan talon katolle. Marraskuussa 1992 Möllnissä äärioikeistolaiset sytyttämässä tulipalossa kuoli kolme turkkilaista.


title: Solingenin tuhopoltto 1993

text: Joulukuussa 1992 järjestettiin eri puolilla Saksaa laajoja ksenofobian vastaisia mielenosoituksia, joihin osallistui yli 700 000 henkilöä. Vuoden 1992 lopussa useita uusnatsien ryhmiä tehtiin laittomiksi.


title: Solingenin tuhopoltto 1993

text: Kolme päivää ennen hyökkäystä, 26. maaliskuuta 1993, Saksan liittopäivät hyväksyi perustuslain muutoksen, jolla rajoitettiin turvapaikanhakijoiden määrää. Aiemmin kaikille poliittista turvapaikkaa hakeneille oli automaattisesti myönnetty pakolaisasema.


title: Solingenin tuhopoltto 1993

text: Viikko Solingenin hyökkäyksen jälkeen saatiin estettyä Frankfurtissa sijainneeseen taloon kohdistunut tuhopolttoyritys. Vuonna 1996, Lyypekissä sijainneessa turvapaikanhakijoiden asuntolassa tapahtui tuhopoltto, jossa kuoli kymmenen henkilöä. Yhteensä Saksassa on kuollut 135 ulkomaalaista ksenofobiaan liittyvissä väkivaltaisuuksissa.


title: Solingenin tuhopoltto 1993

text: Poliisiraportin mukaan tulipalo syttyi toukokuun 29. päivänä aamuyöllä kello 01.38. Tulipalo syttyi polttoaineesta. Perheen vanhin jäsen 50-vuotias Mevlüde Genç onnistui pakenemaan ikkunasta ja hälyttämään naapurit. Hän menetti kaksi tytärtään, kaksi lastenlastaan ja sisarentyttären.


title: Solingenin tuhopoltto 1993

text: Palokunta saapui paikalle viiden minuutin kuluessa. 27-vuotias Gürsün İnce hyppäsi ikkunasta ja kuoli. Hänen sylissään ollut neljävuotias tytär selviytyi. 18-vuotias Hatice Genç, 12-vuotias Gülistan Öztürk, yhdeksänvuotias Hülya Genç ja neljävuotias Saime Genç menehtyivät tulipalossa. 15-vuotias Bekir Genç pakeni ikkunasta ja sai vakavia vammoja. Kuusikuukautinen vauva ja kolmevuotias lapsi saivat hengenvaarallisia vammoja.


title: Solingenin tuhopoltto 1993

text: Teosta syytetyt olivat:Kaikki olivat Solingenin äärioikeistolaisen skinhead-ryhmän jäseniä ja harjoittelivat yhdessä kamppailulajeja. Koulun pitäjä paljastui myöhemmin Saksan sisäministeriön kotimaan tiedustelun viraston, "Verfassungsschutzin", tiedonantajaksi.


title: Solingenin tuhopoltto 1993

text: Viiden tuomarin kokoonpanolla Düsseldorfissa järjestetty oikeudenkäynti alkoi huhtikuussa 1994. Kohnenia, Reheriä ja Buccholtzia syytettiin alaikäisinä (mikä rajoitti maksimirangaistuksen kymmeneksi vuodeksi vankeutta). Gartmannia syytettiin aikuisena. Syyttäjät pitivät teon motiivina ulkomaalaisiin kohdistunutta vihaa.


title: Solingenin tuhopoltto 1993

text: Gartmann oli tunnustanut poliisille ja tunnusti myös oikeudessa. Hän pyysi anteeksi uhreilta. Tunnustuksen mukaan Gartmann, Kohnen ja Buchholz olivat ottaneet yhteen ulkomaalaisten kanssa juhlissa aiemmin samana yönä. He tapasivat Reherin ja päättivät ”pelotella” turkkilaisia. He olivat teon aikana humalassa. Oikeudenkäynnin loppupuolella Gartmann veti pois tunnustuksensa ja sanoi sen tapahtuneen painostuksen alaisena ja että häntä oli uhattu sillä, että hän joutuisi jakamaan sellin turkkilaisten kanssa. Neljä kuukautta oikeudenkäynnin jälkeen, vankilassa tehdyssä haastattelussa, hän sanoi antaneensa väärän tunnustuksen, koska poliisi oli vakuuttanut hänelle, että se oli ainoa tapa välttää elinkautinen vankeus.


title: Solingenin tuhopoltto 1993

text: Reher tunnusti myös, mutti muutti kertomustaan toistuvasti. Lopulta hän sanoi toimineensa yksin. Kohnen ja Buchholz kiistivät osallistuneensa millään tavoin.


title: Solingenin tuhopoltto 1993

text: Poliisi oli tehnyt rikospaikkatutkimuksen huolimattomasti, joten ei löydetty todisteita, jotka yhdistäisivät syytetyt kiistämättömästi tekoon. Todistajat eivät pystyneet selventämään asioiden kulkua.


title: Solingenin tuhopoltto 1993

text: Lokakuussa 1995 syytetyt tuomittiin murhasta, murhan yrityksestä ja tuhopoltosta. Kolme alaikäisenä tuomittua syytettyä saivat maksimaalisen kymmenen vuotta vankeutta. Gartmann sai 15 vuoden vankeusrangaistuksen. Saksan korkein oikeus vahvisti tuomiot vetoomuksen jälkeen.


title: Solingenin tuhopoltto 1993

text: Turkkilaisperhe nosti kanteen ja sai noin 270 000 saksan markan vahingonkorvauksen sekä kuukausittaisen summan yhdelle pahoja palovammoja kärsineelle perheenjäsenelle.


title: Solingenin tuhopoltto 1993

text: Useat korkeat viranomaiset osallistuivat uhrien muistotilaisuuteen. Liittopresidentti Richard von Weizsäcker piti tilaisuudessa puheen. Liitokansleri Helmut Kohlia kritisoitiin siitä, ettei hän ollut vieraillut Solingenissa, eikä osallistunut muistotilaisuuteen tai hautajaisiin.


title: Solingenin tuhopoltto 1993

text: Tapaus sai runsaasti huomiota kansainvälisessä lehdistössä. Alankomaissa järjestetyn radiokampanjan jälkeen Helmut Kohlille lähetettiin 1,2 miljoonaa postikorttia, joissa luki ”Ik ben woedend!” ().


title: Solingenin tuhopoltto 1993

text: Vuosi tapahtuman jälkeen Hatice Gençin koulun, Mildred-Scheel-Schulen edessä paljastettiin muistomerkki, jossa kaksi suurta renkaiden ympäröimää pronssihahmoa repii rikki hakaristiä. Kukin renkaista on yksityisen henkilön lahjoittama. Aluksi kaupunki hyväksyi muistomerkin rakentamisen keskeiselle paikalle, mutta kumosi päätöksen myöhemmin. Tuhopolton paikka on merkitty viidellä pähkinäpuulla sekä kyltillä. Frankfurt-Bockenheimissa Hülyaplatzissa on muistomerki, jossa mies moukaroi hakaristiä.


title: Solingenin tuhopoltto 1993

text: Vuonna 1996 Saksan hallitus myönsi Mevlüde Gençille Bundesverdienstkreuz-kunniamerkin, koska hän pyrki edistämään saksalaisten ja turkkilaisten välistä ystävyyttä myös hyökkäyksen jälkeen. Vuonna 2008 perustettiin Genç-palkinto.


title: Solingenin tuhopoltto 1993

text: Kaksi tuomituista vapautettiin hyvän käytöksen johdosta ennen aikaisesti. Syyskuussa 2005 Christian Reher sai neljän kuukauden vankeusrangaistuksen käytettyään kahdesti natsitervehdystä.


title: Solingenin tuhopoltto 1993

text: Vuonna 2008 hyökkäyksestä selvinneet uhrit asuivat yhä Solingenissä, vakuutuksesta ja lahjoituksista saaduilla varoilla rakennetussa talossa, jossa on valvontakamerat ja paloikkunat.


title: Kyle Clifford

text: Kyle Clifford (s. 13. tammikuuta 1991 Ayr, Ontario, Kanada) on kanadalainen jääkiekkoilija, joka pelaa NHL-joukkue Los Angeles Kingsissä. Clifford on Kingsin toisen kierroksen varaus kesältä 2009, ja hänen ensimmäinen NHL-kautensa oli 2010–2011.


title: Kyle Clifford

text: Clifford pelasi ontariolaisessa juniorijoukkueessa Cambridge Hawksissa kauden 2006–2007, kunnes hän siirtyi seuraavaksi kaudeksi 2007–2008 OHL-joukkue Barrie Coltsiin. Clifford teki siellä tulokaskaudellaan 66 ottelussa tehopisteet 1+14=15. Kaudella 2008–2009 hän teki tehopisteet 16+12=28, mutta Clifford keräsi myös 133 jäähyminuuttia ja oli niillä Coltsin sisäisen jäähypörssin toinen Stefan Della Roveren jälkeen.


title: Kyle Clifford

text: Los Angeles Kings varasi Cliffordin toisella kierroksella 35. pelaajana . Hän teki syyskuussa 2009 kolmivuotisen tulokassopimuksen Kingsin kanssa, mutta pelasi vielä kauden 2009–2010 OHL:ssä. Hän teki siellä yli kaksi kertaa enemmän pisteitä kuin edelliskaudella, runkosarjassa tehopisteet 28+29=57. Kauden päätteeksi OHL:n valmentajat äänestivät Cliffordin konferenssin kauden parhaaksi puolustavaksi hyökkääjäksi sekä toiseksi parhaaksi kovan työntekijäksi.


title: Kyle Clifford

text: Toukokuussa 2010 Clifford siirtyi Los Angelesin farmijoukkueeseen Manchester Monarchsiin, AHL:ään ja hän teki siellä seitsemässä pudotuspeliottelussa kaksi syöttöpistettä. Kaudella 2010–2011 Clifford pelasi koko kauden Los Angelesin NHL-kokoonpanossa. Hän teki NHL-uransa ensimmäisen maalin 9. joulukuuta 2010 Calgary Flamesia vastaan. Yhteensä Clifford teki tulokaskaudellaan 76 runkosarjaottelussa tehopisteet 7+7=14 sekä otti 141 jäähyminuuttia, joilla hän voitti Kingsin sisäisen jäähypörssin. Kevään 2011 pudotuspeleissä Clifford jakoi tehopisteillä 3+2=5 Los Angelesin sisäisen maalipörssin voiton Justin Williamsin kanssa sekä sisäisen pistepörssin voiton Ryan Smythin, Brad Richardsonin ja Jack Johnsonin kanssa. Vuoden 2015 helmikuussa Clifford teki Kingsin kanssa viiden vuoden jatkosopimuksen, jonka arvo on 8 miljoonaa dollaria.


title: Kyle Clifford

text: Clifford pelasialle 18-vuotiaiden MM-kilpailuissa vuonna 2009.


title: Kyle Clifford

text: Clifford on fyysinen laitahyökkääjä, joka osaa tarvittaessa tapella. Hän osaa tehdä maaleja, mutta hänellä on puutteita kiekollisessa pelissä.


title: Lars-Gunnar Nordström

text: Lars-Gunnar Nordström (19. elokuuta 1924 Helsinki – 10. elokuuta 2014 Helsinki) oli suomalainen taidemaalari, taidegraafikko ja kuvanveistäjä, jonka töitä oli ensi kertaa julkisesti esillä vuonna 1947. Nordströmiä pidetään yhtenä Suomen nonfiguratiivisen taiteen varhaisimmista ja määrätietoisimmista uranuurtajista.


title: Lars-Gunnar Nordström

text: Nordström syntyi arkkitehtiperheeseen, ja hän pyrki itsekin opiskelemaan Teknillisen korkeakoulun arkkitehtilinjalle mutta ei läpäissyt pääsykokeita. Hän päätyi opiskelemaan sisustusarkkitehdiksi Taideteollisessa keskuskoulussa vuosina 1946–1949. Hän kävi myös Vapaata taidekoulua ja teki opintomatkoja Pariisiin ja New Yorkiin. Hän työskenteli eri arkkitehtitoimistoissa muun muassa huonekalujen suunnittelijana vuoteen 1960 saakka.


title: Lars-Gunnar Nordström

text: Nordströmin varhaisimmat maalaukset olivat kubistisvaikutteisia figuratiivisia teoksia, kuten muotokuvia ja asetelmia, mutta hän suuntautui pian abstraktiin taiteeseen omaksuen selväpiirteisen konstruktivistisen tyylilajin. Pariisissa käydessään hän tutustui joihinkin merkittäviin abstraktin maalaustaiteen edustajiin, kuten Alberto Magnelliin, ja hän innostui erityisesti Victor Vasarelyn taiteesta ja tämän rytmisistä sommitteluista. Ensimmäiset abstraktit työnsä Nordström myi Pariisin Musée Nationale d’Art Modernelle.


title: Lars-Gunnar Nordström

text: Nordströmin teoksille on ominaista kuvailmaisun äärimmäinen tarkkuus ja hallittu värien käyttö geometrisissa muodoissa, jotka luovat teoksiin usein voimakkaan dynamiikan. Suurikokoisten maalausten tarkkarajaiset, värikkäät kentät keskittyvät muodon, värin ja viivan yleispäteviin ominaisuuksiin, ja sen vuoksi Nordstömiä onkin luonnehdittu konkretismin suomalaiseksi mestariksi. Teosten suuria väripintoja erottavat linjat eivät juuri koskaan ilmene näkyvinä viivoina vaan pintoja erottavina rajoina. Rytmikkäiden ja määrätietoisten linjojen on sanottu luovan muun muassa jazz-musiikkiin verrattavissa olevia tunnelmia. Nordström rakensi kompositioita myös eri elementtien välisiin suhteisiin syntyvien vastakohtaparien kautta. Maalausten ohella Nordström teki suuren määrän abstraktia grafiikkaa, pääosin serigrafiatekniikalla.


title: Lars-Gunnar Nordström

text: Lars-Gunnar Nordströmin tuotantoa alettiin arvostaa vasta 1970-luvulla, vaikka hän piti ensimmäisen ei-esittävän taiteen näyttelynsä jo vuonna 1949 – ensimmäisenä Suomessa. Tällä välillä hän teki melko paljon julkisia seinämaalauksia. Nordströmin teoksia on muun muassa Ateneumin taidemuseon, Porin taidemuseon, Tampereen taidemuseon ja Aboa Vetus & Ars Nova -museon kokoelmissa.


title: Marco Bode

text: Marco Bode (s. 23. heinäkuuta 1969 Osterode am Harz, Länsi-Saksa) on saksalainen jalkapalloilija, joka pelasi hyökkääjänä.


title: Marco Bode

text: Rehmer aloitti uransa VfR Osterode 08:n juniorijoukkueessa ennen siirtymistään Werder Bremeniin. Otto Rehhagel löysi lupaavan nuoren ja nosti hänet seuran edustusjoukkueeseen.


title: Marco Bode

text: Bode pelasi koko uransa Bremenissä. 14 vuoden aikana hän teki 101 maalia, mikä on Bremenin seuraennätys. Bodelle esitettiin tarjouksia muista joukkueista, mutta hän pysyi uskollisena Bremenille. Bode lopetti uransa pian MM-kilpailujen 2002 jälkeen.


title: Marco Bode

text: Bode pelasi Saksan jalkapallomaajoukkueessa 40 ottelua, joissa hän teki yhdeksän maalia. Hänet valittiin Saksan joukkueeseen jalkapallon EM-kilpailuihin 1996. Bode oli mukana myös maailmanmestaruuskilpailuissa 2002 ja voitti kisoista hopeaa. Hän teki yhden maalin alkulohko-ottelussa Kamerunia vastaan.


title: Marco Bode

text: Boden profiili FIFAn kotisivuilla


title: Bealen salakirjoitukset

text: Bealen salakirjoitukset () eli Bealen paperit ("The Beale Papers") on koodattuja tekstejä sisältävä kokonaisuus, jonka tietyissä osissa sen väitetään sisältävän tiedon kulta-, hopea- ja jalokiviaarteen kätköpaikasta. Aarretta on yritetty etsiä ratkaisemalla koodeja, ja tekstejä on tutkittu eri menetelmin sekä dokumentteina että huijauksena.


title: Bealen salakirjoitukset

text: Yhdysvalloissa Virginian osavaltion Lynchburgin kaupungissa sijainneeseen hotelli Washingtoniin majoittui tammikuussa 1820 ja uudelleen tammikuussa 1822 mies, joka ilmoitti nimekseen Thomas J. Beale. Jälkimmäisellä käynnillä hän jätti hotellin omistajan haltuun lukitun laatikon, jonka sisällöksi ilmoitti "arvokkaita ja tärkeitä papereita". Hän lähetti tälle ohjeen avata laatikko kymmenen vuoden kuluttua, mikäli jättäjä ei sitä noutaisi. Samalla lähettäjä lupasi myös toimittaa sen sisällön tulkitsemiseen tarvittavan avaimen. Avainta ei kuulunut, ja hotellinpitäjä Robert Morriss avasi laatikon kesällä 1845.


title: Bealen salakirjoitukset

text: Laatikosta löytyi kolme numerosarjoja, ilmeisesti koodattuja viestejä, sisältävää paperiarkkia ja englanninkielinen saate. Saatekirje kertoo aarteen kokoamisesta ja kätkemisestä. Robert Morriss yritti turhaan ratkaista koodia.


title: Bealen salakirjoitukset

text: Morriss paljasti Bealen paperit ystävälleen, joka vuonna 1885 kirjoitti anonyymina "The Beale Papers" -nimisen julkaisun. Julkaisu sisältää Bealen laatikosta löytyneet viestit ja Morrissin kertomuksen siitä, miten ne joutuivat hänelle.


title: Bealen salakirjoitukset

text: The Beale Papers -julkaisussa esitetään salakirjoitusten yhden osan ratkaisu. Tämä järjestyksessä toinen kolmesta koodatusta arkista oli niin sanottua kirjasalakirjoitusta, jossa kooditekstin numerot vastaavat tietyn avaintekstin sanojen järjestystä ja edelleen esimerkiksi niiden alkukirjaimia. Avaintekstiksi osoittautui Yhdysvaltain itsenäisyysjulistus. Avatun tekstin mukaan kolmas arkki paljastaisi henkilöt, joille aarre kuuluu ja ensimmäisestä arkista kävisi ilmi tarkka kätköpaikka. Avattu teksti ilmaisee aarteen summittaiseksi sijainniksi Bedfordin piirikunnan ja edelleen Bufford-nimisen paikan lähistön.


title: Bealen salakirjoitukset

text: Simon Singh kertoo teoksessa "Koodikirja" (Tammi, 1999), että monet aarteenetsijät kokeilivat turhaan onneaan Bealen salakirjoitusten parissa. Esimerkiksi Hiram Herbert Jr. -niminen Beale-fanaatikko aloitti etsinnän vuonna 1923 ja jatkoi sitä 1970-luvulle asti. Osa salakirjoitusten taustasta kiinnostuneita on puolestaan yrittänyt osoittaa Bealen salakirjoitukset huijaukseksi. He ovat tutkineet esimerkiksi sitä, oliko Thomas Beale todellinen henkilö, ja selvittää kielianalyysin keinoin, onko "The Beale Papers" -julkaisun laatinut sama henkilö kuin salakirjoitukset.


title: Katen salaisuus

text: Katen salaisuus ("Kate's Secret") on Arthur Allan Seidelmanin ohjaama ja vuonna 1986 valmistunut tv-elokuva. Elokuvan pääosissa näyttelee Katea Meredith Baxter ja hänen aviomiestään Ben Masters. Elokuva ei perustu tositapahtumiin vaan syömishäiriön järkevään kuvaukseen.


title: Katen salaisuus

text: Kotiäiti Kate Stark (Baxter) sairastaa bulimiaa, mistä kenelläkään muulla hänen elämässään ei ole aavistustakaan. Pinnalta katsoen Katen elämä vaikuttaa täydelliseltä — hänen aviomiehensä Jack on menestyvä asianajaja ja tyttärensä partiotyttö, joka ihailee äitiään. Vaikka Kate noudattaa näennäisen tiukkaa ruokavaliota, kieltää tytärtään syömästä sokeria ja harjoittelee sinnikkäästi parhaan ystävänsä ja kuntosaliohjaajan Gailin kanssa, hän usein ahmii roskaruokaa ja sen seurauksena pakottaa itsensä oksentamaan.


title: Katen salaisuus

text: Tällaisia bulimiakohtauksia voi aiheuttaa esimerkiksi stressi. Katen elämässä on kolme eri stressinlähdettä: Jack saa pian ylennyksen töissä; Monica, toinen asianajaja ja Jackin työtoveri, iskee Jackia ja Katen määräilevä äiti on vasta saapunut pidennetylle vierailulle. Katen syömishäiriö alkaa karata käsistä, ja eräänä päivänä ravinnon puutteen ja liiallisen liikunnan vuoksi heikkokuntoinen Kate pyörtyy ajomatkan aikana ja törmää autolla puhelinpylvääseen; hän ja hänen tyttärensä melkein kuolevat. Sairaalassa syömishäiriöasiantuntija tohtori Resnick paljastaa Katen salaisuuden tämän miehelle ja äidille, ja Katen on täten päästävä klinikalle toipumaan muiden bulimikkojen ja anorektikkojen seurassa.


title: Luettelo televisiosarjan Maalaiskomedia tapahtumapaikoista ja yrityksistä

text: Tämä artikkeli käsittelee suomalaisen televisiosarjan "Maalaiskomedia" tapahtumapaikkoja ja yrityksiä.


text: Kirkko on yksi sarjan keskeisimmistä tapahtumapaikoista.


title: Charles M. Jordan

text: Charles M. "Chuck" Jordan (21. lokakuuta 1927 Whittier, Kalifornia, Yhdysvallat - 9. joulukuuta 2010 Rancho Santa Fe, Kalifornia) oli yhdysvaltalainen autosuunnittelija. Hän teki 43-vuotisen uran General Motors -yhtiössä ja vaikutti useiden kuuluisien automallien, kuten vuoden 1958 Chevrolet Corvetten ja vuoden 1968 Opel GT:n suunnitteluun. Hänet nimitettiin, neljäntenä henkilönä, General Motorsin suunnitteluhenkilöstön varapääjohtajaksi ("vice president").


title: Charles M. Jordan

text: Jordanin kiinnostus autosuunnitteluun alkoi jo peruskoulussa. Hän voitti "Fisher Body Craftsman's Guildin" pienoismallisuunnittelukilpailun, minkä johdosta hänelle myönnettiin nelivuotinen stipendi Massachusetts Institute of Technologyyn. Jordan valmistui koneinsinööriksi MIT:sta vuonna 1949.


title: Charles M. Jordan

text: Jordan oli koko uransa ajan GM:n palveluksessa. Hän aloitti valmistuttuaan yrityksessä nuorempana insinöörinä. 1950-luku kului eri studioissa ja suunnittelutehtävissä. Hän suunnitteli muun muassa uudennäköisen traktorikonseptin. Jordan nimitettiin pääsuunnittelijaksi ("chief designer") 26-vuotiaana, ja hän kehitteli Aerotrain-konseptia tulevaisuuden rautatiekuljetuksiin. Pian hänet siirrettiin tulevaisuuden automallien suunnittelustudiolle, jossa hän kehitteli Motorama "unelma-autoja", kuten Cameo-näytösrekan vuonna 1955 ja Buick Centurion -mallin vuonna 1956. Hän oli keskeisessä asemassa vuoden 1958 Corvetten ja sen sukulaismallin XP-700 "Phantom" Corvetten suunnittelussa.


title: Charles M. Jordan

text: Hänet nimitettiin Cadillacin pääsuunnittelijaksi 1957. Hänen suunnitteluryhmänsä idea oli muun muassa vuoden 1959 Cadillac Eldoradon tunnusomaiset "hainevät". Jordan nimitettiin autosuunnittelun johtajaksi 1962 vastuualueenaan kaikkien GM:n autojen ja rekkojen muotoilu. Vuodet 1967–1979 Jordan työskenteli suunnittelujohtajana Opelin tehtailla Saksan Rüsselsheimissa. Hän vastasi useisista keskeisistä suunnittelukonsepteista, kuten Opel Mantan coupe-mallista ja vuoden 1968 GT-urheiluautoista. Jopa Opel-aikojen jälkeen hän vaikutti vuoden 1986 Opel Omegan ja vuoden 1991 Opel Astran suunnitteluun.


title: Charles M. Jordan

text: Palattuaan Yhdysvaltoihin Jordan nimitettiin GM:n ylemmän hintaluokan autojen suunnittelujohtajaksi, ja hänen vastuulleen kuuluivat Oldsmobile-, Buick- ja Cadillac-mallistot. Vuonna 1972 hänen vastuualueekseen tulivat Chevrolet-, Pontiac- ja ammattiautomallistot. Hänet nimitettiin koko suunnitteluhenkilöstön johtajaksi 1977 ja vuonna 1986 hänet nimitettiin suunnittelun varapääjohtajaksi ("vice president of Design"). Loppuaikoina hänen tehtäväkenttäänsä kuului GM:n entisaikojen maineen palauttaminen, mikä osoittautui hankalaksi tehtäväksi ennen hänen eläköitymistään 65-vuotiaana.


title: Charles M. Jordan

text: Jordanin mottona oli "ei tylsiä autoja" ("no dull cars"). Hänen ryhmänsä tuotti suosittuja malleja, kuten Buick Reatta, 1990-luvun Camaro- ja Firebird-mallistot, Oldsmobile Aurora, sekä vuoden 1992 Cadillac STS. Hän oli erityisen ylpeä kahdesta viimeksi mainitusta mallista. Hänen johdollaan tuotettiin jälleen uusia konseptiautoja, kuten Oldsmobile Aerotech, Ultralite ja Sting Ray III.


title: Charles M. Jordan

text: Jordan siirtyi eläkkeelle marraskuussa 1992, minkä jälkeen hän opetti autosuunnittelua etelä-Kaliforniassa lukion taideaineiden opiskelijoille. Hän kuoli lymfoomaan kotonaan Kalifornian Rancho Santa Fe:ssa.


title: Cecilia Törn

text: Cecilia Törn (s. 13. helmikuuta 1994 Hyvinkää) on suomalainen taitoluistelija, joka kilpailee jäätanssissa Jussiville Partasen kanssa.


title: Cecilia Törn

text: Törn aloitti luistelun vuonna 1999. Hän oli kaudella 2008–2009 taitoluistelun junioreiden SM-kilpailuissa kahdeksas ja seuraavalla kaudella toinen. Kaudella 2010–2011 Törn saavutti pronssia aikuisten SM-kilpailuissa. Hänet valittiin edustamaan Suomea taitoluistelun EM-kilpailuihin 2011. Karsinnoissa Törn oli 14:s ja karsiutui. Vuoden 2012 SM-kilpailuissa Törn oli seitsemäs. Pohjoismaiden mestaruuskilpailuissa Törn oli kymmenes sekä kaudella 2011 että 2012.


title: Cecilia Törn

text: Törn edusti pitkään Tikkurilan Taitoluisteluklubia, mutta keväällä 2011 hänen valmentajansa Sirkka Kaipio siirtyi Järvenpään Taitoluistelijoihin ja Törn vaihtoi samalla seuraa. Vuoden 2013 alussa Törn joutui polvileikkaukseen ja siirtyi keväällä harjoittelemaan jäätanssia Jussiville Partasen kanssa Helsingfors Skridskoklubbiin.


title: Cecilia Törn

text: Kausina 2013–2014 ja 2014–2015 Törn ja Partanen olivat SM-kisoissa hopealla ja voittivat kaudella 2015–2016 SM-kultaa. Shanghain MM-kisoissa 2015 heidän sijoituksensa oli 25:s. Vuoden 2016 EM-kisoissa pari oli 15:s. ja saman vuoden Bostonin MM-kisoissa 18:s. Vuoden 2017 EM-kilpailuissa Zagrebissa Törn ja Partanen sijoittuivat 17:nneksi.


title: Ngurah Rain kansainvälinen lentoasema

text: Ngurah Rain kansainvälinen lentoasema, myös Denpasarin kansainvälinen lentoasema sijaitsee Balin saarella, Indonesiassa, 13 kilometriä etelään Denpasarin kaupungista. Lentoasema on nimetty indonesialaisen kansallissankarin, everstiluutnantti I Gusti Ngurah Rain, mukaan. Ngruah Rai on Indonesian kolmanneksi vilkkain lentoasema, Jakartassa sijaitsevan Soekarno-Hattan kansainvälisen lentoaseman ja Surabayan Juandan kansainvälisen lentoaseman jälkeen.


title: Ngurah Rain kansainvälinen lentoasema

text: Lentokentällä on kaksi terminaalia. Kansainvälinen terminaali on uudempi L-kirjaimen mallinen rakennus. Kotimaan terminaali sijaitsee kansainvälisestä terminaalista kaakkoon. Lentokentällä on 17 porttia, 3 kotimaan terminaalissa ja 14 kansainvälisessä terminaalissa. Terminaalien välissä sijaitsee aukio.


title: Ngurah Rain kansainvälinen lentoasema

text: Kansainvälisessä terminaalissa on erilliset lähtö- ja tuloaulat. Terminaalin kapasiteetti on 4 938 840 matkustajaa vuodessa. Lähtöselvitysalueella on 62 tiskiä. Terminaalin 14 lähtöportista 8 on matkustajasilta.


title: Ngurah Rain kansainvälinen lentoasema

text: Kotimaan terminaalissa on 28 lähtöselvitystiskiä.


title: Matti Manninen (salibandyn pelaaja)

text: Matti Manninen (s. 19. tammikuuta 1990) on suomalainen salibandyn pelaaja. Keskushyökkääjänä pelaava Manninen edustaa Salibandyliigassa pelaavaa Trackersia.


title: Matti Manninen (salibandyn pelaaja)

text: Manninen on edustanut junioritasolla RuRua ja Trackersia.


title: Miiro Maunula

text: Miiro Maunula (s. 2. elokuuta 1992) on suomalainen salibandyn pelaaja. Hyökkääjänä pelaava Maunula edustaa Salibandyliigassa pelaavaa Trackersia. Hän on edustanut junioritasolla Kosken Dynamoa ja Trackersia. Maunula pelasi kaudella 2009–2010 LaSB:ssa II-divisioonaa.


title: Kyösti Lallukka

text: Kyösti Lallukka (22. maaliskuuta 1944 Enso, luovutettu Karjala – 9. lokakuuta 2010 Helsinki) oli 1970-1980-luvulla tunnettu poliitikko, joka toimi Liberaalisen kansanpuolueen puheenjohtajana ja kolmen ministerin poliittisena sihteerinä.


title: Kyösti Lallukka

text: Lallukka kirjoitti ylioppilaaksi Jyväskylän lyseosta ja aloitti opinnot Yhteiskunnallisessa korkeakoulussa (nyk. Tampereen yliopisto). Vuodesta 1971 hän johti Gaudeamus-kustantamon kurssikirjatuotantoa, ja vuodesta 1978 sairauseläkkeelle jäämiseen saakka 1990-luvun alkuun hän oli vakuutusyhtiö Varman palveluksessa.


title: Kyösti Lallukka

text: Lallukka oli vuosina 1971–1972 Liberaalisen Nuorisoliiton puheenjohtaja. Vuosina 1984–1990 hän oli Liberaalisen kansanpuolueen puheenjohtaja.


title: Kyösti Lallukka

text: Vielä 1998 Lallukka valmistui hallintotieteiden maisteriksi.


title: Suomen kalat

text: Suomen kalat on vuonna 2015 ilmestynyt teos, jossa esitellään kaikki Suomessa esiintyvät kalalajit. Sen ovat kirjoittaneet Hannu Lehtonen, Kari Nyberg ja Sakke Yrjölä, jonka käsialaa ovat myös piirroskuvat, valokuvat ja kirjan ulkoasu. Kirjan kustantaja on Nemo.


title: Suomen kalat

text: Tekijöistä Sakke Yrjölä on graafikko ja kuvittaja, ja hän saalisti kuvitusta varten kaloja eri puolilta Suomea. Hannu Lehtonen on Helsingin yliopiston kalataloustieteen professori, ja Kari Nyberg on työskennellyt Helsingin yliopistossa tutkijana ja opettajana.


title: Suomen kalat

text: Suurikokoinen kirja on tunnistusopas, mutta samalla siinä kerrotaan, miten kutakin lajia voi käyttää ruoanlaitossa. Niiden ohella kirjassa on artikkeleita muun muassa kalojen elinympäristöistä, iästä ja kasvusta, lisääntymisestä. Kirjan lopussa on sanasto ja käsitteet sekä paikkakunta- ja lajihakemisto.


title: Suomen kalat

text: "Suomen kalat" -teos on saanut kauttaaltaan myönteiset arviot. Jouni Tikkanen Suomen Luonto -lehdessä arvioi, että teoksesta muodostuu klassikko, ja Jukka Ruukki (Helsingin Sanomat) vertaa sitä sadan vuoden takaisiin klassikkokuviin Wilhelm von Wrightin teoksessa "Skandinaviens fiskar" ja Gösta Sundmanin teoksessa "Finlands fiskar".


title: Suomen kalat

text: Erityistä huomiota moni arvioija kiinnittääkin juuri kirjan kuvitukseen. Esimerkiksi Ann-Mari Rannikko (Turun Sanomat) kirjoittaa: ”Yrjölän lajikuvitus on poikkeuksellinen: selkeitä piirroskuvia, jotka lähentelevät valokuvan tarkkuutta.” Vapaa-ajan kalastaja -lehden arviossa kiitetään: ”Teos on sisältönsä lisäksi onnistunut upeasti myös kuvituksensa ja piirrostensa osalta, minkä ansiosta se tarjoaa lukijalleen poikkeuksellisen näyttävän ja kokonaisvaltaisen elämyksen sekä samalla tietopaketin vesiemme kaloista.”


title: Sami Saarinen

text: Sami Saarinen (s. 17. maaliskuuta 1989) on suomalainen salibandyn pelaaja. Laitahyökkääjänä pelaava Saarinen edustaa Salibandyliigassa pelaavaa TPS:ää. Saarisen serkku Juuso Vainio edustaa Liigassa pelaavaa JYP:iä. Saarinen on edustanut seurajoukkueista myös Trackersiä. Hän on edustanut junioritasolla RuRua ja Trackersia.


title: Remo Fischer

text: Remo Fischer (s. 13. elokuuta 1981 Bäretswil, Zürichin kantoni, Sveitsi) on sveitsiläinen maastohiihtäjä.


title: Remo Fischer

text: Fischer sijoittui Torinon olympialaisissa 2006 seitsemänneksi 4 × 10 kilometrin viestissä. Vancouverin olympialaisissa 2010 hän oli viidestoista 15 kilometrin vapaan hiihtotavan kilpailussa. MM-kilpailuissa hänen paras henkilökohtainen sijoituksensa on kuudestoista sija 15 kilometrillä Oberstdorfissa 2005. Parisprintissä hän on ollut kahdestoista Sapporossa 2007 ja 4 × 10 kilometrin viestissä seitsemäs Liberecissä 2009.


title: Remo Fischer

text: Fischer kilpaili maailmancupissa ensimmäisen kerran Davosissa joulukuussa 2002. Ensimmäisen pistesijansa hän sai oltuaan 23:s Ramsaun 30 kilometrin kilpailussa joulukuussa 2004. Kymmenen parhaan joukkoon hän sijoittui ensimmäisen kerran oltuaan viides Davosin 15 kilometrin kilpailussa helmikuussa 2007. Hänen toistaiseksi ainoa henkilökohtaisen kilpailun palkintosijansa on kolmas tila Oslon 50 kilometrin vapaan hiihtotavan kilpailussa maaliskuussa 2008. Hän kuului 4 × 10 kilometrin maailmancup-viestin voittaneeseen Sveitsin joukkueeseen La Clusaz'ssa joulukuussa 2010.


title: Gausdal

text: Gausdal on Norjan kunta Opplandin läänissä. Sen rajanaapureita ovat pohjoisessa Sør-Fron, koillisessa Ringebu, idässä Øyer ja Lillehammer, etelässä Nordre Land ja lounaassa Nord-Aurdal ja Øystre Slidre.


title: Gausdal

text: Gausdalin kunta muodostettiin vuonna 1962 Østre ja Vestre Gausdalin kuntien liityttyä yhteen. Ne olivat olleet omia kuntiaan vuodesta 1879 lähtien. Suurin osa kunnan asutuksesta on kymmenen kilometrin säteellä hallinnon keskustaajama Segalstad bru:sta (862 as., 2007). Muita taajamia ovat Follebu (993 as.) ja Forset (640 as.). Tammikuussa 2013 tehdyn väestönlaskennan mukaan koko Gausdalin kunnassa oli 6 141 asukasta.


title: Gran

text: Gran on Norjan kunta Opplandin läänissä. Kunnan rajanaapureita ovat pohjoisessa Søndre Land ja Vestre Toten, idässä Hurdal ja Nannestad, etelässä Lunner ja Jevnaker sekä lännessä Ringerike.


title: Gran

text: Kunnan taajamia ovat Gran/Ringstad (1429 as., 2007) ja Brandbu/Jaren (4329 as., 2007). Hallintokeskus on Jarenissa. Tammikuussa 2013 tehdyn väestönlaskennan mukaan koko Granin kunnassa oli 13 550 asukasta.


title: Jevnaker

text: Jevnaker on Norjan kunta Opplandin läänissä. Se rajoittuu pohjoisessa Graniin, idässä Lunneriin ja lounaassa Ringeriken kuntaan Buskerudin läänissä.


title: Jevnaker

text: Kunnan hallintokeskus on Jevnakerin taajama (4268 as., 2007). Muita tärkeitä asutuskeskittymiä ovat Samsmoen, Furumoen ja Nordhagen. Tammikuussa 2013 tehdyn väestönlaskennan mukaan koko Jevnakerin kunnassa oli 6 444 asukasta.


title: Lesja

text: Lesja on Norjan kunta Opplandin läänissä Gudbrandsdalenin pohjoisosassa. Kunnan rajanaapureita ovat pohjoisessa Nesset, Sunndal ja Oppdal, idässä Dovre, etelässä Vågå ja Lom, etelässä ja lännessä Skjåk sekä lännessä Rauma.


title: Lesja

text: Kunnan hallinto sijaitsee Lesjan kylässä. Kunnassa ei ole lainkaan taajamia. Tammikuussa 2013 tehdyn väestönlaskennan mukaan Lesjan kunnassa oli 2 145 asukasta.


title: Arnold on rautaa

text: Arnold on rautaa on yhdysvaltalainen vuonna 1977 valmistunut kehonrakennuksesta kertova osittain kuvitteellinen dokumenttielokuva, jossa juonen kannalta tärkeimmissä rooleissa ovat Arnold Schwarzenegger, Lou Ferrigno ja Franco Columbu. Elokuvalle tehtiin vuonna 1985 jatko-osa "Pumping Iron II: The Women", joka keskittyy naisten kehonrakennukseen.


title: Arnold on rautaa

text: Elokuvassa seurataan pääsääntöisesti eri kehonrakentajien valmistautumista vuoden 1975 kehonrakennuskilpailuihin. Elokuvan sivujuonessa viisi kertaa Mr. Olympian voittanut Arnold Schwarzenegger kilpailee toista kehonrakentajaa Lou Ferrignoa vastaan, joka on juuri siirtymässä amatööritasolta ammattikilpailuihin mukaan.


title: Arnold on rautaa

text:
Lou Ferrignon haave Mr. Olympia -tittelistä on kalvanut hänen mieltään kauan, ja nyt hän haluaa voittaa Arnold Schwarzeneggerin maailman suurimmassa kehonrakennuskilpailussa ja katkaista tämän voittoputken keinolla millä hyvänsä.
Schwarzeneggerin ystävä Franco Columbu, joka on moninkertainen kevyen sarjan Mr. Olympia -voittaja, juonittelee myös päihittääkseen Arnoldin tulevana vuonna.


title: Arnold on rautaa

text:
Kovista ponnisteluista huolimatta Ferrigno ei onnistu lopussa voittamaan raskaansarjankilpailussa Schwarzeneggeria vaan sijoittuu kolmanneksi Serge Nubret’n sijoittuessa toiseksi.
Sivussa Franco Columbu voittaa kevyen sarjan kilpailun ja haastaa raskaansarjan voittajan Schwarzeneggerin kokonaiskilpailuun samassa paikassa, ja häviää saadessaan vähemmän pisteitä kisassa.
Elokuvan loppukohtauksessa Schwarzenegger juhlii Lou Ferrignon syntymäpäiväjuhlissa sovussa ja polttaa savuketta sohvalla. Iloa varjostaa kuitenkin Arnoldin vastikään saama tieto isoäitinsä syövästä.


title: Babylonian uskonto

text: Babylonian uskonto on muinaisessa Mesopotamiassa pääasiassa babylonialaisten piirissä vaikuttanut uskonto. Useiden tutkijoiden mielestä uskontoa pitäisi kutsua nimellä Assyro-Babylonialainen uskonto, sillä uskontoa harjoittivat myös assyrialaiset miltei identtisesti. Uskonto sisälsi sekä sumerilaisia että seemiläisiä piirteitä.


title: Babylonian uskonto

text: Babylonialaisten valloittaessa Sumerin, omaksui babylonialainen eliitti sumerin kielen ja sumerien uskonnon, joka kehittyi myöhemmin omaksi sumerilaisia piirteitä sisältäneeksi uskonnoksi. Muun muassa sumeri säilytti asemansa uskonnollisena kielenä ja osaa sumerilaisista jumalista palvottiin edelleen, tosin akkadilaisilla nimillä. 1300-luvulla eaa. akkadin kieli syrjäytti sumerin uskonnollisena kielenä samoihin aikoihin kuin akkadinkielinen babylonialainen kirjallisuus kanonisoitiin.


title: Babylonian uskonto

text: Babylonialainen uskonto levisi myös Assyriaan, jossa se sai omia erityispiirteitään, kuten joidenkin länsiseemiläisten uskomusten omaksuminen ja Assurin ottaminen pääjumalaksi. Assyriassa uskonto kehittyi polyteismista vähitellen henoteismiksi. Uskontoa harjoitettiin 200-luvulle saakka, jolloin Mesopotamia kristillistyi.


title: Babylonian uskonto

text: Assurbanipalin kirjastosta on löydetty mainintoja 2 500 jumalasta, ja tutkijat tuntevat yhteensä yli 3 000 babylonialaista jumalaa.


title: Niilintilapia

text: Niilintilapia ("Oreochromis niloticus") on afrikkalaista alkuperää oleva kirjoahventen heimon kalalaji, joka on kalanviljelyn tärkeimpiä kohteita maailmassa.


title: Niilintilapia

text:
Niilintilapia on nopeakasvuinen kala ja se voi kasvaa jopa 60 cm pitkäksi ja nelikiloiseksi, mutta kaupattava kala on paljon pienempää. Kalassa on hopeanvihertävä sävy ja siinä on tummempia poikkiraitoja. Pyrstössä on myös poikittaisraidoitus.
Laji on alkujaan laajalle levinnyt Afrikassa makeissa ja murtovesissä. Se esiintyy Niilin alajuoksulla sekä Jebel- ja Marrajoissa ja myös Israelin Välimereen laskevissa joissa. Samoin se elää Länsi-Afrikassa Nigerin, Benuen, Voltan, Gambian, Senegalin ja Tšadjärven vesistöissä. Lisäksi se esiintyy muualla ihmisen siirtämänä. Kalanviljelyssä käytettyinä kantoina niilintilapia esiintyy laajasti paitsi halki Afrikan myös muilla mantereilla, erityisesti itäisessä Aasiassa.


title: Niilintilapia

text: Niilintilapiaa tuotetaan allaskasvatuksessa suuria määriä, ja tilapiat ovat karpin ja lohen sukuisten kalojen ohella maailmanlaajuisesti tärkeimpiä kalanviljelyssä tuotettuja viljelykaloja. Niilintilapian viljelyä on harjoitettu jo muinaisessa Egyptissä yli 4000 vuotta sitten. Niilintilapiaa vietiin viljelykalaksi Afrikan ulkopuolelle etenkin Itä-Aasiaan 1960-luvulta lähtien, sitten Amerikkaan. Aluksi tuotannossa oli vaikeuksia, mutta viljelytekniikan kehittyessä tuotanto lähti eksponentiaaliseen kasvuun noin vuodesta 1980 lähtien.


title: Niilintilapia

text: Niilintilapian kasvatukseen on kehitetty monia erilaisia viljelykantoja. Niilintilapian ohella kasvatetaan useita muita tilapialajeja. Niilintilapia myös hybridisoituu joidenkin muiden kirjoahventen kanssa ja risteymäkantoja käytetään viljelyssä.


title: Niilintilapia

text: Niilintilapian koiraat ovat naaraita huomattavasti nopeakasvuisempia. Tämän vuoksi viljelyssä käytetään pelkistä koiraista koostuvia kasvatuseriä. Tähän päästään hormonikäsittelyllä, jolla kehittyvien yksilöiden sukupuoli voidaan muuttaa kun ne ovat vielä noin senttimetrin pituisia. Myös tietyt risteytytykset kuten "Oreochromis niloticus" x "O. aureus" tuottavat käytännössä vain koirasjälkeläisiä.


title: Niilintilapia

text: Vuoteen 2012 tultaessa viljellyn niilintilapian tuotanto on yli kolme miljoonaa tonnia vuosittain. Tuotantoa ei kuitenkaan kaikissa maissa ole kattavasti tilastoitu. Noin puolet viljellystä niilintilapiasta tuotetaan Kiinassa, muita kärkimaita ovat Filippiinit ja Thaimaa, Indonesia, sekä Laos, Costa Rica, Ecuador, Kolumbia ja Honduras. Kalastamalla pyydetään vuosittain noin 200 000 tonnia niilintilapiaa, suurimpia pyyntimaita ovat Egypti ja Thaimaa.


title: Olli Borg

text: Olli Borg (18. tammikuuta 1921 Helsinki – 28. helmikuuta 1979 Helsinki) oli suomalainen sisustusarkkitehti.


title: Olli Borg

text: Borg valmistui Taideteollisesta keskuskoulusta vuonna 1949. Vuosina 1950–1954 hän työskenteli Viljo Revellin arkkitehtitoimistossa, mutta myöhemmin hänellä oli oma suunnittelutoimistonsa vuosina 1957–1963 ja 1967–1979. Muotoilijoiden keskusjärjestön Ornamon puheenjohtajana hän oli vuosina 1957–1958.


title: Olli Borg

text: Borg suunnitteli sisustuksen lähes kokonaan tai huomattavin osin moniin julkisiin rakennuksiin, esimerkiksi Meilahden kansakouluun (1949–1953), Helsingin kauppakorkeakoulun päärakennukseen (1950), Vatialan siunauskappeliin (1961), Lilla Teatern -teatteriin (1962) ja Taideteollisuusmuseon taloon (1977–1978). Borgin merkittävimpiin töihin luetaan myös Hotelli Palacena paremmin tunnetun teollisuuskeskuksen ja hotellin sisustuksen suunnittelu yhdessä Antti Nurmesniemen ja Olavi Hännisen kanssa vuosina 1949–1953.


title: Olli Borg

text: Sisustussuunnittelun lisäksi Borg suunnitteli huonekaluja Askon huonekalutehtaille, joiden pääsuunnittelija hän oli vuosina 1964–1967. Vuosina 1956–1964 hän toimi myös yliopettajana Taideteollisessa oppilaitoksessa.


title: Elokuvavuosi 2011

text:
Elokuvavuosi 2011 käsittelee vuoden 2011 aikana julkaistuja elokuvia ja elokuvamaailman merkittäviä tapahtumia. Suomessa tuotettiin tuona vuonna 29 elokuvaa.
Nämä elokuvat olivat Suomen kymmenen katsotuinta vuonna 2011:


title: Streamline moderne

text: Streamline moderne eli "virtaviiva" oli Art Decon myöhäinen haara, joka nousi esiin 1930-luvulla. Arkkitehtuurin ja teollisen muotoilun tyylisuunnalle oli ominaista viirtaviivaisen kaarevat muodot, horisontaalisuus ja nopeuden ja teknologian ihannointi.


title: Streamline moderne

text: Aerodynaaminen virtaviivaisuus oli tärkeää kulkuneuvoissa, joista etenkin lentokoneet ja laivat toimivat esikuvina. Vauhdin muotokieltä sovellettiin myös paikallaan pysyviin rakennuksiin ja kodinkoneisiin. Arkkitehtuurissa suosittiin vaakasuuntaisia linjoja ja laivoihin viittaavia yksityiskohtia. Monet rakennukset muistuttivat valtamerilaivoja, joiden kulta-aikaa elettiin. Virtaviivainen suunnittelu oli yleisintä teollisuus- ja liikerakennuksissa, mutta sitä sovellettiin jonkin verran myös asuinrakennuksissa.